text:
Willemstad- 18 di òktober 2014:- Kuminsando final di òktober lo resumí e buelonan direkto for di Toronto, Canada pa Kòrsou esaki pa e temporada di winter ku ya kaba a kuminsá. Esaki lo nifiká ku lo tin tres eskoho di buelo for di Toronto pa Kòrsou pa e periodo di winter. Otro notisia positivo ta ku entrante 2015 lo tin buelonan direkto durante henter aña for di Toronto pa Kòrsou ku Air Canada. Tambe Air Canada a habri espasio den nan iterinario pa buelonan direkto for di Montreal pa Kòrsou, esaki mesora ta habri un merkado nobo pa nos isla komo destinashon turístiko. Air Canada lo bula riba djaweps for di i pa Montreal i riba djabièrnè for di i pa Toronto. Riba djadumingu tin tantu buelo di Sunwing komo WestJet pa i for di Toronto. Pa duna inisio na e buelonan for di Canada pa Kòrsou a tene algun evento di introdukshon kaminda ku Ofisina di Turismo di Kòrsou (CTB) a keda kompañá pa diferente partner den industria di turismo.
Durante di 4 dia e tim di Kòrsou tabata anfitrion di diferente evento. E trayekto a kuminsá ku e evento Curaçao Meets Montreal kual a tuma lugá na Hotel Le Crystal. E tim di Kòrsou huntu ku Air Canada Vacations, TravelBrands i WestJet Vacations a kompartí informashonnan balioso ku e aproksimadamente 90 agentenan di biahe ku a bishita e evento. Durante di e evento a repartí bebida netamente di Kòrsou, a invitá e agentenan di biahe na un sena i a rifa algun premio basa riba preguntanan ku a keda hasí.
E di dos dia, a organisá un “Curaçao Day”, kaminda e tim di Kòrsou a duna presentashon na 52 agente di Air Canada Vacations. Simultáneamente representantenan di CTB, Air Canada Vacations i TravelBrands a tene algun sales call den e área metropolitano di Montreal. E dia a finalisá ku un biahe di henter e tim di Kòrsou for di Montreal pa Toronto, pa einan kontinuá ku e Road Show na Ontario.
E dianan ku a sigui a mantené e mesun formato di e “Curaçao Day” pa e presentashonnan ku a tuma lugá na e ofisina di Sunwing Vacations pa despues hasi un biahe pa Oakville. Curaçao Meets Oakville tambe a konta ku sekshonnan informativo pa agentenan di biahe.
Pa alkansá prensa a tene un resepshon i almuerso pa diferente medionan di komunikashon importante na Toronto. Na e dos eventonan dediká na prensa a asistí representantenan di diferente medionan tòp, entre nan Toronto Star, Weddings & Honeymoons, AOL Travel Canada, Pax Media, USA Today, Elle Canada, Toronto Sun, Diver Magazine, Movie Entertainment Magazine, Vitamin Daily, AFAR, National Geographic Traveler i Canadian Travel Press.
Pa finalisá e seri di eventonan ku a tuma lugá den kuadro di promoshon di e buelonan direkto a tene un evento na Hyatt Regency na Toronto. Durante di e resepshon a konta ku 65 agente di biahe hopi entusiasmá ku Kòrsou; a klousura e trayekto di promoshon ku un bufèt, ambiente i algun premio pa tur ku a partisipá aktivamente durante di e trayekto. Un danki ta bai na e partnernan ku a hasi e eventonan aki posibel kual ta Marriott Curaçao Beach Resort & Emerald Casino, Funbini- Taber Tours, Hilton Curaçao, Sonesta Kura Hulanda Village & Spa, Kura Hulanda Lodge & Beach Club, Lions Dive & Beach Resort, Ocean Encounters Curaçao, Renaissance Curaçao Resort & Casino, Santa Barbara Beach & Golf Resort Curaçao i Sunscape Curaçao Resort.


c: text/html

text:
WILLEMSTAD- 10 di yüni 2019 – Resientemente Ofisina di Turismo di Kòrsou (CTB) a organisá na isla ruman, Aruba e evento yamá ‘Bin Topa Kòrsou’. E evento a konta ku primeramente un konferensia pa prensa siguí pa un marshe di informashon ku a keda bon bishitá. E aña aki ‘Bin Topa Kòrsou’ a tuma lugá na Paseo Herencia na Palm Beach. Durante dos dia a informá prensa i komunidat di Aruba tokante Kòrsou su kalènder di aktividat, ofertanan pa estadia i skema di buelo for di Aruba pa Kòrsou.
Meskos ku añanan anterior CTB a keda kompañá pa Fundashon Bon Intenshon ku a presentá e line-up di Curaçao North Sea Jazz Festival su edishon pa aña 2019 na prensa di Aruba. Anualmente hopi ta esnan di Aruba ku ta bishitá Kòrsou pa e evento grandi aki. Tambe a hasi uso di e oportunidat pa duna informashon di diferente otro evento musikal i deportivo ku lo bai tuma lugá e lunanan benidero aki na Kòrsou, entre otro Konsierto Amigu pa Semper, Curaçao Invitational Golf Tournament i Jazz Meets Cultures Festival.
Durante e evento pa konsumidó e partnernan presente esta; Trupial Inn Hotel & Casino, Livingstone Jan Thiel Resort, Renaissance Curaçao Resort & Casino, Acoya Curaçao Resort Villas & Spa, Santa Barbara Beach & Golf Resort Curaçao, Celebrations! i Rumba Tours a presentá nan paketenan atraktivo pa e próksimo temporada. For di Aruba tambe, por a konta ku partisipashon di Aruba Airlines, EZ Air i Maduro Travel. E evento a bai kombiná ku entretenimentu musikal bibu di entre otro grupo di baile folklóriko Gordons Dance Group, Dennis Aalse i Johnny Scharbaai, Tony Shearman i Leslie Vos. A sera e ambiente ku presentashon di Buleria.
Durante e dianan di ‘Bin Topa Kòrsou’ na Aruba a desvelá tambe e billboard ‘Sintié pa Bo mes’ na Maduro Travel invitando e arubanonan pa bin eksperensiá Kòrsou pa nan mes.

robotstxt: allowed

filter: keep


text:
WILLEMSTAD- 8 di mart 2017 – Ofisina di Turismo di Kòrsou (CTB) ta super orguyoso ku e prestashon di e tim di Reino Hulandes ku ta partisipando aktualmente na World Baseball Classic mirando e gran kantidat di “Yu di Kòrsou” den e tim aki i tambe di e echo ku e tim tin e logo ‘Curaçao’ riba manga di nan kamisa. Esaki sigur ta un promoshon grandi pa nos pais ya ku ta hopi ta e personanan ku ta sigui e kampeonato di World Baseball Classic via di televishon i via di medionan sosial. CTB a sera un akuerdo komersial ku Major League Baseball pa por pone e logo ‘Curaçao’ riba e manga di kamisa di e hungadónan.
Ademas ta bon pa menshoná ku diferente artíkulo a keda publiká den prensa internashonal relashoná ku e partisipashon di e tim na World Baseball Classic i spesialmente poniendo atenshon riba e hungadónan lokal i tambe dunando informashon general di Kòrsou. Por a tuma nota di un artíkulo ekstenso ku a sali riba The New York Times komo un ehèmpel. CTB ta deseá e tim di Reino Hulandes ku ta konsistí di diferente hungadó yu’i Kòrsou bou di guia di Hensley Meulens hopi éksito ku e sobra weganan. Boso ta hasi nos orguyoso!


text:
Saku postal
Vanessa Abad a haña e saku postal aki regalo serka un ex-kolega ku tabatin e saku den e bodega na kas pa hopi tempu. E opheto ta konta e historia di e ‘status aparte’ ku Aruba a optené na 1986 i ku a kambia e relashon entre Kòrsou i Aruba.
“Riba e saku postal aki bo por mira klaramente e seis streanan representando e islanan di e antiguo Antias Hulandes. Ora Aruba a optené su ‘status aparte’ na 1986, el a nifiká entre otro ku e bandera di Antias Hulandes mester a keda adaptá pa un ku sinku strea simbolisando Boneiru, Kòrsou, Saba, St. Eustatius i St. Maarten. Tur opheto ku seis strea mester a keda saká for di sirkulashon. Esaki tabata e kaso tambe pa e sakunan postal aki.”
“Dia Aruba a sali for di Antias Hulandes mi tabatin sinku aña, muchu yòn pa kompronde kiko esaki tabata nifiká. Mi ta korda e sintimentu ku mi tabatin. Mi a haña yamer… yammer ku a kita un strea. Yamer ku Aruba no tabata forma parti di ‘nos’ mas.”


text:
Riba 26 juli ta celebra Dia Internacional di matanan di mangel. Na Aruba nos conoce 4 sorto di mata di mangel y tur ta protegi pa e ley Landsbesluit bescherming inheemse Flora en Fauna (AB 2017 no.48).
E mangelnan den cuestion ta: Zwart Mangel (Avecinnia germinans), Fofoti (Conocarpus erecto), Mangel Tam (Rizophora mangle), y Mangel Shimaron of Cora (Laguncularia racemosa). Directie Natuur en Milieu (DNM) tin e deber pa informa comunidad di tur e servicionan cu e ecosistema aki ta brinda y dicon e ta importante pa conserva y proteha e areanan di matanan di mangel.
E vegetacion di e mangelnan ta vital pa e sobrevivencia di diferente especie marino y proteccion di e costa. E reisnan fuerte di mangel ta ancra den e suela protehando nos costanan di cualkier desaster natural cu por suta nos costa. E reisnan di mangel ta bon ancra den suela y aki ta e lugar di sconde pa piscanan chikito, ta luga di biba/criadero pa organismonan cu ta cuminda pa pisca y otro especienan marino. E area di mangelnan tambe ta luga di drumi di parhanan. Ora hende ta recrea den cercania di e mangelnan por wak cu e lama ta mustra scur y e lodo cu ta forma tin un holo fuerte y particular. E holo ta bin di e blachinan cu ta cay y ta desintegra den e awa.
Caracteristicanan di mata di mangelnan.
Mangelnan ta un vegetacion cu mester di awa salo pa e sobrevivi. Ta haya nan canto di lama, den bahianan y den saliñanan cu ta conecta cu lama. Cada sorto di mangel tin su mesun aspecto y funcion den naturalesa. Antes tabatin mas matanan di mangel riba rifnan. Awor nan ta mas concentra na Spaans Lagoen y Isla di Oro cu ta areanan protegi, brindando e matanan mas proteccion y chens pa aumenta den cantidad.
Locual mangelnan tin den comun.
– Tur ta crece canto di awa, sea canto di lama of unda tin awa brak di saliña.
– Ta reproduci nan mes den dos forma: pa medio di nan reis cu ta crece tanto riba tera (luchtwortel) como bou di awa y pa medio di nan simia.
– Tin flor blanco y blanco-creme. Nan ta produci nectar.
– Nan reis ta den lodo y bou di awa.
– Ta biba den e mesun ambiente ecologico (mata, awa salo, solo y biento).
– Ta transporta e salo for di e awa via nan reis pa nan blachinan. Asina e salo cu ta concentra ta forma pleki blanco riba e blachinan.
Nos mangelnan cu ta parti di nos cuminda
Reisnan di mangel bon ancra tin un abundacia di alimentacion pa cangreu, panikrak, cocolishi y cleconchi. Reisnan ta luga di biba (bibadera) y luga di sconde di pisca. Otro especie chikito ta anda den e reisnan unda tin variedad di alimentacion pa e bida marino. E balor di e reis den e ecosistema ta cu cada biaha e ta recupera su mes. Esaki ta forma un cadena di alimentacion den e mangelnan. Loke tambe tin ta Moli-moli, Palulo (oester), plankton y Benthic-algen/alga Benthic. E presencia di alga sinembargo ta indica cu tin carbon benta den e awa.
Kico tin den e yerbanan di lama
Yerba di lama ta e luga di biba di e cabay di lama, strea di lama, turtuga chikito, colebra di awa y otro piscanan chikito. E yerba ta cuminda preferi di turtuga y strea di lama. Esakinan tambe ta crece unda e reisnan di e matanan di mangel ta. Claridad di solo ta pone cu e yerbanan ta crece y brinda nutricion.
Otro insectonan of especienan den mondi di mangelnan
Tambe tin otro insectonan den e mondinan di mangel manera haraña y tor. Tur e insectonan cu ta biba den cas di hende tambe tin den mondi di mangelnan. E neishi di haraña ta gara barbulet, tor, musca y sangura. Den mangelnan tambe ta biba animalnan cu ta lastra manera waltaca, lagadishi, yuwana, pega pega y boa. Tambe por mira raton di anochi ta colga den e matanan di mangelnan of ta haya holo di nan orina. Parhanan local of esunnan cu ta haya banda di awa tambe ta frecuenta mondinan di matanan di mangel. Akinan ta nan luga di drumi y lugar di descansa. Nan ta scoge luganan den naturalesa unda ta keto y cu menos claridad.
DNM ta convenci cu riba e Dia Internacional di Matanan di Mangel aki, Aruba ta mihor informa di e balor ecologico, economico y social cu e mondinan di matanan di mangel tin pa Aruba. Nos ta gradici tur NGO cu ta pone enfoke riba e importancia di e matanan aki, specialmente Stimaruba cu semper a duna contribucion y guia cu nan experticio. E yamada ta keda pa no destrui ni un mata di mangel, na unda bo ta recrea of biba, djis paso e ta stroba bo bista pa lama. Awe e por sinti manera un strobacion pero mañan e ta yuda’bo y bo propiedad pa proteccion. Feliz Dia Internacional di Matanan di Mangel 2021.


text:
Diahuebs Minister di Turismo y Salud Publico sr. Dangui Oduber ta conscientisa comunidad riba e importancia di Dia Mundial di Curason. E dia aki mester sirbi como un oportunidad pa tur hende para keto y considera con ta e mihor manera pa uza bo curason pa entre otro humanidad, naturalesa y bo mes. Combati e malesanan cardiovascular sigur ta importante pa cada curason cu ta bati. Conscientisacion ta un parti hopi importante den cuadro di e plan nacional di prevencion di malesanan NCD’s, e mandatario ta comenta.
Uza nos curason ta nifica pa pensa diferente, pa tuma e desicionnan corecto, pa actua cu corahe y yuda otro. Pa por compromete bo mes cu e causa importante aki bo mester uza bo curason. E curason ta e unico organo cu bo por scucha y sinti, e ta e prome y ultimo señal di bida. Tambe e ta un di e poco cosnan cu tin e potencial pa uni nos tur como ser humano.
Un di e causanan cu mas ta afecta nos curason ta presion halto, esaki por wordo combati door di hiba un bida mas saludabel. Presion halto ta afecta mas cu 30% di adultonan rond mundo, cu ta encera mas cu 1 biyon persona. E ta e factor di riesgo principal di malesa di curason (cardiovascular, specialmente malesa coronario y stroke (atake celebral), pero tambe malesa di riñon crónico, problema di curason, aritmia y demencia.
Minister Oduber a trece dilanti cu comunidad lo por bay mira entre otro lusnan cora na bestuurskantoor, na retonde dilanti di WEB y tambe na Aeropuerto Internacional Reina Beatrix, e lusnan aki ta pa conmemora e Dia Mundial di Curason cu ta hopi importante pa comunidad. Tambe e mandatario ta urgi comunidad pa sigui haci nan testnan di presion, haci bo chekeo mediconan regularmente pa preveni cualkier tipo di malesa.
Den cuadro di e plan di prevencion e mandatario a duna di conoce cu lo sigui cu e campaña di “sa bo number” cu sigur ta dunando su fruto. Minister Oduber ta spera cu e mensahe di Dia Mundial di Curason logra yega na mastanto hende posibel, pa yuda logra un salud cardiovascular pa cada curason.


text:
Diaranson anochi polis a presenta den Hendrikstraat p’un homber bou influencia y agresivo. Na nan yegada, a topa cu un homber lomba afo y cu intencion pa tira tur hende cu boter. Polis a mand’e suela mesora. Mientras cu tabata atende cu ne den e bar. Un grupo di persona a forma nan mes di un forma strategico pafo di e bar pa comenta riba e homber su actonan y con polis ta atende cu ne.
Mientras cu algun tabata contento con polis tabata atende cu ne, otro tabata comenta cu ta for di trempan e homber a drenta e bar y a vloer un boter di Palmera di 1 liter su so. Su luz por poco a paga.
Ta mustra claramente cu e alcohol a traha di biaha cu ne. A carga e homber hinc’e den e transporte policial. A hib’e pa warda di polis caminda lo present’e dilanti un subfiscal kende lo dicidi sea riba su encarcelacion of libertad.


text:
14 di yüni
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
14 di yüni ta e di 165 dia di aña (166 den un schrikkeljaar) riba e kalènder gregoriano. Ta resta 200 dia pa e aña terminá.
A sosodé[editá | editá fuente]
- 1900 - Den Oséano Pasífiko, Merka ta aneksá e archipielago Hawaii.
- 1942 - Na Amsterdam, Hulanda, Anne Frank ta kuminsá skirbi su diario.
- 1982 - Reino Uni ta derotá e tropanan argentino, terminando e Guera di Malvinas (Falklands War).
- 2021 - Na Kòrsou, Gabinete-Pisas II, un koalishon di partido MFK (MFK) i PNP, ta huramentá.
A nase[editá | editá fuente]
- 1946 - Donald Trump, empresario i polítiko merikano
A fayesé[editá | editá fuente]
- 1981 - Pierre Lauffer (60), eskritor, poeta i aktivista kultural di Kòrsou.
A selebrá/konmemorá[editá | editá fuente]
- Dia Mundial di Donatùr di Sanger


text:
Met praten kom je verder
‘Met praten kom je verder’, ta un proyecto basa riba un entrenamento pa adulto tocante negociamento exitoso di e scol di Ley, ‘Harvard Law School’ y e programa di e negociado hoben, ‘The Young Negotiators’, cu pa basta aña, a duna na un gran cantidad di scol secundario na Merca. E material di instruccion mes ta enfoca riba e situacion na Aruba. A haci uzo di e resultadonan di e investigacion cientifico den comportacion antisocial y criminal, ‘ Youth Lifestyle Survey Aruba, 2007’, haci door di ‘The Society and Crime Foundation’.
E proyecto ta caracterisa su mes door di interaccion intensivo cu y entre studiantenan. Negociamento pa definicion, ta un habilidad cu bo ta siña y desaroya gradualmente. Ta introduci, siña y practica e tecnica cu ayudo di combersacion, wega di dramatisacion, wega, DVD y discusion. A pesar cu e principio y tecnica pa adulto y hoben ta mescos, e experencia di e hoben ta hunga un rol den e escogencia di ehempel di e weganan di dramatisacion. E ehempel ta inclui tarea di scol, anda cu maestro, relacion di famia, zakgeld, termento, trabou part-time, relacion, logro na scol etc. No ta solamente topico cu e hobennan di Aruba ta yama Fundacion Telefon pa Hubentud Aruba diariamente tocante dje, pero tambe cu e scolnan mes ta pidi.
E obhetivo ta simpel: e proyecto ta provee e hoben cu un bista y habilidad cu ta permitie yega su meta na un forma trankil y pa e ta capaz di resolve confrontacion na un manera positivo. Esakinan ta habilidad cu e por uza pa resto di su bida. Un di dos obhetivo ta pa mehora e clima na scol y den klas. Eventualmente, esaki lo contribui na un reduccion di violencia na scol y un mehoracion di e ambiente di siña y bida den klas. A keda demostra cu esaki ta reduci e comportacion antisocial y criminal bou di e hobennan.
Cu ‘Met praten kom je verder’, e hoben ta siña:
- Formula su deseo y meta,
- Reconoce interes mutuo,
- Ta capaz pa pone atencion y tin empatia pa opinion di otro,
- Mira e importancia di un resultado (solucion) cu ta mas aceptabel posibel pa tur hende.
The curriculum consists of 10 levels (lessons) each lasting about 90 minutes and which can be given in two separate sessions if desired.
Kico Fundacion Telefon pa Hubentud Aruba ta ofrece?
- Train e trainer di ‘Met praten kom je verder’
- Dies ora
- Ta capaz pa pone atencion y tin empatia pa opinion di otro
- Buki di tarea pa e studiante
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Hulanda ta prohibiendo vuelonan for di Reino Uni pa sikiera resto di aña den un intento pa sigura cu un cepa nobo di coronavirus cu ta pasando door di sur di Inglatera no yega su costanan.
E prohibicion a drenta na vigor ayera mainta, y gobierno a bisa cu tabata reaccionando na medidanan mas fuerte cu prome minister Britanico, Boris Johnson a impone na London y e areanan su alrededor. Hulanda a bisa cu lo evalua ‘cu otro paisnan di Union Europeo e posibilidadnan pa contene e importacion di e virus for di Reino Uni’.
Johnson a bisa cu un variante nobo di e virus, cu ta move mas lihe y ta 70% mas transmisibel cu e cepanan existente, ta parce di ta dunando impulso na e transmision rapido di infeccionnan nobo na London y sur di Inglatera.
“No tin evidencia pa sugeri cu ta mas mortal of ta causa malesa mas severo”, e prome minister a enfatisa, of cu vacunanan lo ta menos eficiente contra e cepa en cuestion.
Gobierno Hulandes ya ta consehando fuertemente pa su ciudadanonan no biaha a menos cu ta absolutamente necesario.
No tabatin comentario inmediato riba kico gobierno Hulandes tin intencion di haci pa cu e ferrynan cu ta biaha entre Reino Uni y Hulanda.
Reino Uni a alerta Organisacion Mundial di Salud (WHO) cu e cepa nobo identifica e siman aki ta parce di ta acelerando e transmision di Covid-19, bisando cu a conta pa alrededor di 60 porciento di e casonan den e capital.
Virusnan ta muta regularmente, y cientificonan a haya miles di mutacion diferente entre muestranan di e virus causando Covid-19. Pero hopi di e cambionan aki no tin efecto riba con facil e virus ta transmiti of con severo e sintomanan ta.
Reino Uni a mira mas di 67mil morto den e pandemia, e di dos cantidad confirma mas halto na Europa, tras di Italia. Hulanda a registra mas di 10,500 morto relaciona cu e virus.


text:
30 ekipo di respirashon, medisina i material di protekshon pa kuido di pashèntnan di Corona vírùs pa Aruba, Boneiru i Kòrsou
GOBIÈRNU DI BONEIRU·FRIDAY, APRIL 10, 2020·
Awe mainta a sali un buelo di KLM pa Kòrsou ku un kantidat grandi di karga di ekipo médiko, medisina i material di protekshon pa e tres Islanan Abou: Aruba, Boneiru i Kòrsou. Ku esaki por realisá 30 espasio di respirashon adishonal pa Kuido Intensivo (KI) di pashèntnan di COVID-19. Ta trata di 12 espasio na Aruba, 12 espasio na Kòrsou i 6 espasio na Boneiru.
E espasionan adishonal pa KI ta intenshoná pa pashèntnan di tur isla di e parti Karibense di Reino. Si ta nesesario i ta epidemiológikamente responsabel por transportá pashèntnan ku èkstra ‘Air ambulans’ entre e islanan. Hulanda ta duna sosten na kuido médiko riba e tres islanan Karibense den Reino (Aruba, Kòrsou i Sint Maarten) i e islanan di Hulanda Karibense (Boneiru, Sint Eustatius i Saba) pa amplia e kapasidat médiko pa kuido di COVID-19 mas pronto posibel.
Resultado bisto pa tur habitante di e islanan
Sekretario di Estado Paul Blokhuis (VWS): “Ámbos parti di oséano a traha masha duru mes pa logra pone tur kos riba avion. Ku esaki e hòspitalnan lokal no solamente por logra traha 30 espasio tékniko di respirashon na KI pero tambe por duna e kuido ku ta nesesario ku medisina i medionan di protekshon. Mi kolega mandatarionan den e parti Karibense, mi kolega Raymond Knops di Relashon den Reino i ami ta traha huntu mas intensivo ku nunka. Awe nos por mira un resultado bisto den kua a ofresé yudansa konkreto na tur habitante di e islanan. Naturalmente nos ta sigui traha huntu duru pa tur otro kos ku ta nesesario i ku ta realisabel.”
Personal médiko adishonal
Pa reforsá e kapasidat médiko tin nesesidat di personal médiko adishonal. Pa esaki tambe a traha palabrashonnan pa Aruba, Boneiru i Kòrsou ku un kompania internashonal ku ta transportá personal médiko. E promé tim di personal médiko i enfermeronan ku di e forma aki a pone disponibel a kuminsá ku e trabounan e siman aki na Sint Maarten. Djadumingu último a yega Sint Maarten un transporte médiko for di Hulanda ku medisina, material di protekshon i ekipo pa 12 espasio di respirashon adishonal pa KI. Miéntras tantu ya kaba a instalá e espasionan aki.
Djasabra awor lo transportá sobrá espasio adishonal pa KI pa Aruba i Boneiru.


text:
Diaranzon atardi a drenta informe di un caso di intermediacion tocante problema cu cacho na Jucuri, mesora a dirigi un patruya na e sitio. Na yegada di e patruya a bin compronde cu aki ta trata di un caso cu lo a sosode siman pasa unda un cacho cu ta cana riba caya a drenta cura ataca un pushi y lague casi totalmente destrosa pero e doño di e cacho dilanti polis a priminti di cubri e gastonan pero ora e momento a yega e no a cumpli. Awor polis a bay intermedia pero e doño awor a hala atras y no ta paga. E doño di e pushi a bay atende cun’e hunto cu polis y polis a avise cu aki lo mester bay encamina un otro caminda ya cu no tin salida. Polis a visa ambos partido e caminda cu nan tin cu bay cana!
1 thought on “Doño di cacho cu ta laga su cacho bay riba caya a duna palabra di cubri gastonan na veterinario pero awor a hala atras y no kier paga!”
-
Bon dia loke Mi kier sa pakiko tanto picture mescos ? ta pa jena e pagina of ta noticia boso no tin.


text:
Assange (Wikileaks) : ‘Nos tin mas material relashoná ku e kampaña di Hillary Clinton’
Fundadó di WikiLeaks Julian Assange ta broma kon e sakamentu di e emailnan ‘di ‘hack’ di e Komité Nashonal Demókrata ta afektando e elekshon presidensial di Estados Unidos i ta bisa ku tin informashon riba e kampaña di Hillary Clinton ku no a sali na kla. Durante e programa “Anderson 360”, Assange a bisa Anderson Cooper : “Nos tin mas material relashoná ku e kampaña di Hillary Clinton. Ta bon pa bisa esei.”
Assange tabata masha diskreto kon WikiLeaks a yega na informashon sibernétiko interno di e Partido Demókrata. Dos ofisial di polis a bisa CNN ku FBI i Departamento di Hustisia ta investigando un ‘hack’ di kòmpiuter di e nominado demókrata pa e kampaña presidensial di Hillary Clinton. E imeilnan ku a keda publiká ta revelá ku tabatin entrada sin pèrmit den otro organisashonnan di Partido Demókrata.
E publikashon a kousa inkietut grandi den e partido, ku komo konsekuensia e retiro inmediato di e presidente di Komishon Nashonal Demókrata, Debbie Wasserman Schultz. Assange a bisa ku sakamentu di e informashon tabata planiá pa kai huntu ku e komienso di e Konvenshon Nashonal Demókrata. “Nos tabata sa ku e or’ei lo tin hopi interes di lesadónan, pero tambe, ta nos responsabilidat. Si nos a publik’é despues, bo por imaginábo kon asombrá e pueblo ku ta vota pa e Demókratan lo tabata. E mester tabata promé (ku e konvenshon).”
Cooper a puntra Assange si e ‘hack’ tabatin di haber ku su “asuntu personal” kontra Clinton. “Tin un pregunta si bo tin un asuntu personal kontra Hillary Clinton. Bo a kritik’é riba un kantidat di asuntu. Bo a duna un entrevista na e kadena britániko den yüni, kaminda ku bo ta sugerí ku bo ta mas preokupá ku Clinton, en kuanto libertat di prensa, ku Donald Trump. Bo ta para tras di esei? E ta basá riba un asuntu personal?” Cooper a puntra.
Pero Assange a rechasá e idea ku e kier a hasi daño na Clinton. “Bo por bai bèk i skucha e entrevista. Ami nunka a bisa ku mi ke hasi Hillary Clinton daño, nada di esei,” el a bisa. “Ta e presentadó a usa e terminologia ei.”
Klek riba foto pa wak e entrevista.
Assange a bisa tambe ku tin mas material ku ta bai sali ku ta “sumamente interesante”. El a bisa: “Nos tin mas material relashoná ku e kampaña di Hillary Clinton. Ta bon pa bisa esei. Eseinan ta sumamente interesante. Nos lo mira kiko lo para di nan.”
Assange a papia for di e embahada ekuatoriano na London, kaminda e ta enfrentando ekstradishon riba atakenan en tokante insinuashonnan seksual.


text:
Rekompensa pa su amor
Wilfrido Ortega tabata un popular eskritor di novela romántiko. E mes tabata imprimí i bende su bukinan. E novela aki, titulá “Rekompensa pa su amor” a wòrdu publiká na 1988. Na e momentu ei kaba Kòrsou tabatin un tradishon literario riku. E poema ‘Atardi’ di Joseph Sickman Corsen (1905) generalmente ta wòrdu konsiderá komo e promé publikashon literario na papiamentu.
Den añanan 40 outornan manera Pierre Lauffer i Guillermo Rosario tabata skohe nan mes sírkulo ku nan tabata distribuí den dje i ken tabata lesa nan obranan dor di ofrese nan libretonan simpel kopiá den cafénan pa un par di depchi of dor di bende nan di porta pa porta. Hopi outor kurasoleño tabata multilingwe i tabata konfrontá un chòis: skibiendo na hulandes nan por a alkansá un públiko grandi na Hulanda pero tiki hende na Kòrsou.
E obrañan di algun outor kurasoleño na final di siglo 20 manera Boelie van Leeuwen, Frank Martinus Arion i Tip Marugg ta entre e mihónan di literatura hulandes pero kasi no a lesanan riba nos isla. Skibi den papiamentu ta nifiká atendé ku bo mes hendenan pero e tabata rekerí un mentalidat di hasi tur kos bo mes i tiki rekonosementu i feedback. E poeta i eskritor di kuenta mas popular di e último dekadañan sin duda ta Elis Juliaña ku a bai laga nos na 2013.


text:
Relaciona cu cambionan strategico den Garage Cordia Aruba, den cuadro di por innova y desaroya pa un siguiente nivel di crecemento, recientemente a tuma luga cambio den directiva. Presidente di Hunta di Comisarionan, Hans Schnog, temporalmente a tuma e timon over di e compania for di Danilo Werleman. E ultimo aki lo sigui su carera separa for di Garage Cordia. E Hunta di Comisarionan a gradici’e pa su trabou y esfuerso den e ultimo añanan y a desee tur cos bon den futuro.
Garage Cordia Aruba, siendo un di e agencianan mas grandi y cu a bende mas auto na Aruba, ta pasando den un fase di cambio. Pa esaki Hans Schnog, cu ta na cabes di e compania desde aña 1976, a opta pa tuma e timon over atrobe den un esfuerso pa por haci cambionan strategico, mara na e cirunstancianan nobo di nos mercado.
Garage Cordia Aruba ta existi desde 1965, tempo cu nan a cuminsa cu un stock di unicamente 10 auto y algun piesa. E compani a crece rapidamente y masha lihe mester a muda for di nan edificio den Caya Betico Croes pa L.G. Smith Boulevard y na aña 2005 a muda pa nan facilidad nobo na Camacuri. Awe despues di 55 aña, keto bay Toyota ta keda e auto mas bendi na mundo y e auto cu mas a bende den historia na Aruba. E ta keda e miho auto den calidad y disponibilidad di piesa. Y claro, Garage Cordia den esaki ta hunga un rol masha importante pa no solamente ofrece servicio di benta, pero tambe pa garantisa clientenan un servicio di “after sales” cu nan garashi bon ekipa y cu un surtido grandi di piesa.


text:
KRALENDIJK – Etienne van der Horst pronto ta bandoná Boneiru i regresá Kòrsou pa okupá e funshon di sekretario general di SOAW. Van der Horst a tuma e responsabilidat ku ta kuminsá di 1 di sèptèmber 2020 pa e funshon ariba menshoná. Despues di un selekshon amplio i profundo Konseho di minister riba djarason 1 di yüli, riba proposishon di minister di SOAW Hensley Koeiman, a bai di akuerdo ku nombramentu di van der Horst pa e funshon ariba menshoná. Van der Horst no ta un deskonosí den seno gubernamental na Kòrsou, kaminda ya e tabata entre otro minister di BPD. Promé ku esei el a okupá vários funshon haltu di maneho. Van der Horst lo ta te fin di yüli e direktor interino na direktorado R&O di entidat públiko Boneiru. Den un deklarashon pa Notisia Live99, Etienne van der Horst a indiká ku su periodo di direktor interino di direktorado R&O ta tèrminá fin di yüli próksimo i e ta bai bèk Kòrsou.
Konsiderando su eksperensia i konosementu amplio, sigur pa loke ta trata funshonamentu den gobièrnu, van der Horst ta e persona adekuá pa duna un kontribushon na mas fortifikashon di SOAW. Aktualmente Yadira Bakhuis ta enkargá ku e funshon, te na momentu ku van der Horst kuminsá traha dia 1 di sèptèmber 2020.


text:
EE nòmber brua ta un nòmber ku ta enserá diferente práktika spiritual afrikano-kurasoleño. Algun elemento di práktika religioso popular na Kòrsou ta inkluí venerashon di santu, venerashon di ansestro, sanashon spiritual, i brua. Pero tambe kultonan manera vudu, winti, veintiun divisiones, palo i kultonan separá pa diferente misterio (entidatnan spiritual di e religion) òf debotonan ku ta partisipá solamente na selebrashonnan di fecha spesífiko.
Tur esakinan tin praktikante na Kòrsou, ounke tin bia e kantidat di praktikante ta hopi chikí i poko organisá.
Den kantikanan bieu di trabou, spesialmente di kosecha, tin referensia kontinuo na diferente aspekto spiritual i religioso ku ta mustra e bida di religion afro-kurasoleño. Palabranan manera Dámbara, Ze, Waze, Do Miwa, Zeula, Guele, Dan, Wedo, Djòdjò, Simodan, Leba, Zjipopo, Asohala i Nogwe https://www.wikiwand.com/pap/Montamentu ta nòmbernan di Dios i di su manifestashonnan ku ta eksistí tambe den panteon di Vudu na Haiti.
Tin diferente hasidó di brua na Kòrsou. E persona ta bai un hasidó di brua pa yuda solushoná entre otro problemanan di relashon hòmber-muhé, depreshon, problema finansiero, malasuerte den bida. E hasidó di brua ku karakterístika supernatural, ta yuda e hendenan ku nan problemanan. Tin hasidó di brua, trahadó òf miradó di kos òf kurioso. Despues di tempu lástimamente a bini hopi hasidó di brua froudulento.
Pa mas informashon check página di Facebook di Bob Harms Kustumber, kuminda i kreensha di origen Afrikano na Kòrsou, Boneiru i Aruba


text:
Deporte
Di 3 pa 8 di òktober na Aruba: “Baseball In Paradise !!”… 48 Tim, Scout i Atenshon na Aruba…
Sin duda por kalifiká e idea aki komo unu genial. 5 Star a komprondé ku entre 3 pa 8 di òktober próksimo na Aruba ta bai tin un aktividat grandi di baseball na Aruba pa mucha.
Tin sigur 48 Tim di mucha ku lo partisipá na e kompetensia aki ku ta karga e nòmber di “Baseball In Paradise”.
Lo tin timnan for di: Ulanda, Bonaire, Kòrsou i naturalmente di Aruba.
5 Star a komprondé ku Kòrsou lo tin mas o ménos 7-8 representashon na e kompetensia aki.
Segun nos informante e motor tras di torneo aki ta un dirigente ku ta biba na Ulanda, i ku lo tei ku vários tim.
Lo kompetí den kategoria di U-12, U-14 i U-19.
Ta trata di Timnan formá ku tin nan dirigentenan kla pa hasi e trabou.
Un mayor ku tin yu ta partisipá a bisa nos ku su yu tin di paga 1.750 florin, esei ta inkluí sèn di ticket di avion, impuesto di salida i tambe estadia.
Tin tim ta keda na hotèl, i tin tim ta keda na kas ku nan ta hür pa e periodo di 3 pa 8 di òktober.
Tambe 5 Star a haña konfirmashon ku ta bai tin un gran kantidat di “scout” na Aruba pa e “Baseball In Paradise”.
E torneo naturalmente lo hunga riba vários torneo na e Isla di Aruba.
Deporte
Jeremie Frimpong leshoná awe durante training
DOHA (C) – Jeremie Frimpong awe durante trainingnan di e selekshon hulandes a leshoná su ènkel.
E mester a bandoná training di awe mainta.
Esaki a tuma luga ora ku e ta den un duelo ku Wout Weghorst i aki ela sinti dolor na su ènkel drechi.
Mesora ela stòp e training i a bai serka dòkter pa wak kon serio esaki por ta.
E no a hunga ainda den e dos promé weganan i lo mester hasi su debut ainda.
Deporte
Árbitro femenino: Stephanie Frappart promé dama ku lo dirigí wega den un mundial
DOHA (C) – Tur kos ta kla pa nos ban mira e promé dama kende lo flùit un partido den un mundial.
Esaki lo bai ta dia 1 desèmber kaminda e lo bai dirigí e partido Alemania kontra di Costa Rica.
Esaki ta pa promé biaha den historia di mundial ku un muhe ta fluit wega.
Stephanie Frappart a yega di flùit algun weganan internashonal i tambe den Champions Leaque I kopa oropeo.
Na su pais Fransia e ta flùit den Lique 1.
Deporte
Tyler Adams kapitan: Ku nos ta underdog kontra Hulanda no ta nifiká nada
DOHA (C) – E kapitan di e selekshon merikano a reakshoná riba e wega ku nan lo tin djasabra awor kontra di e selekshon hulandes.
Aki nan a ripara ku nan ta e ekipo underdog.
Pues ku esaki ta nifiká ku pa e kronistanan e selekshon hulandes ta e faborito pa gana di nan.
Pero e ta reakshoná i bisa ku nan tin un atvertensia pa e selekshon hulandes.
Tyler Adams ta hopi kontentu ku nan a sigi pa e otro buelta.
Nos a demostrá ku nos por bataya kontra ekipo nan grandi di mundu.
Anto nos lo bai hasi nos bèst pa gana di Hulanda.
Pero nan no mag balotá nos. Den tur wega ku nos hunga nos ta e underdog pero esaki no ta bisa nada.
Nos ta kla pa enfrenta nan djasabra awor ta deklarashonnan di Tyler Adams.
Daily Nobo
Segun presidente Maduro: Venezuela tin serka di $ 30.000 mion blòkia den eksterior
Joe Biden lo reuní ku Lula promé ku su investidura
Hakeem Jeffries lo asumí liderazgo di partido Demókrata den Kongreso
Hòmber Iraní a keda asesiná despues di selebrá derota di su pais kontra Merka den Mundial
Estado Islámiko anunsiá morto di nan lider Abu Hasan al-Hashimi
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
ORANJESTAD, Aruba
Cunucu Fresh ta un plantacion hidroponico local cu ta plantando lechuga localmente pa consumo di nos comunidad y turistanan. E plantacion Cunucu Fresh ta situa den bario di Moko y aki sr. Rudolf Arends a habri su portanan, pa e Titular di e cartera di Sector Primario experencia di serca con ta maneha un plantacion di e magnitud aki.
Sr. Arends a duna Minister un splicacion amplio di nan plantacion, unda cu nan ta produci diferente sorto di lechuga fresco. E lechuganan aki ta di benta na diferente supermercado na nos isla, pero tambe diferente hotel ta inclui Cunucu Fresh su productonan den nan menu.
Minister Romero a keda sumamente impreciona y satisfecho di por a mira di serca con nos productornan local ta uzando tecnologianan avansa pa por produci fruta y berdura na nos isla.


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Edenstraat cu dia 4 augustus 2017 lo bay construi un verkeersplateau.
Construccion di e verkeersplateau ta tuma luga entre Edenstraat 5 y edenstraat 7.
Rutanan alternativa lo keda indica cu baricadanan y borchinan di aviso y e orario di trabou lo ta di 7’or di anochi y ta programa pa caba 3’or di marduga.
En conexion cu e trabou menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
Anja pasa tanto e peloteronan profesional firma den exterior como tambe algun instancia priva y e federacion madre ABBA a organisa campnan di baseball pa nos muchanan. Es mas hasta por a mira un baseball camp pa e ser femenino cu porcierto a haya un acohida masha grandi mes di mucha muhernan hoben cu kier sinja e deporte aki. Tur dia nos por mira e terenonan di baseball yena cu mucha y hobennan cu ta entrena nan deporte preferi.
E exito di e ultimo añanan den Little League unda Aruba su hoben peloteronan ta saca cara internacionalmente ta haci cu e interes losigui crece. E anja aki den luna di Juli, Aruba Little League a logra cu e campeonato Latino Americano di junior league lo wordo teni riba nos dushi isla. Ainda ta fresco den nos memoria ora na anja 2010, Aruba a logra e titulo mundial den Senior League na Bangor, Maine, Merca. Mas cu claro nos lo un dia kier yega eynan atrobe, pero nos mester bay traha extra duro pa logra e meta ta anhela.
Un danki sigur na Lotto, e Loteria di Aruba pa medio di Stichting Sportsubsidie Aruba ta yuda subsidia e campeonato di baseball organisa pa Aruba Little League.


text:
Lezen en luisteren, twee belangrijke elementen van jouw Papiaments-leerproces. Daarom lees ik (bijna) dagelijks iets aan jou voor. Lees mee, luister goed en zeg mij na. De gelezen teksten zijn korte teksten. Ik moedig je aan om boeken en kranten te kopen en zelf meer (hardop) te lezen. Schrijf je vragen op en wij bespreken ze tijdens onze volgende sessie.
Te despues!
Tirá den pia
6 December 2022
TIRÁ DEN PIA
WILLEMSTAD – Ayera nochi un hòmber a risibí bala for di arma di kandela na momentu ku e tabata na un snèk den área di Juan Domingo. E balanan a alkansá e víktima parti abou di su kurpa. Pero asina mes e hòmber a sali na kareda pa skapa su bida. Riba Jan Noorduynweg el a kai riba kaya. Ta aki polis i tambe ambulans a presentá pa dun’é asistensia. Riba foto por mira momentu ku ta bai ku e víktima. Polis ta investigando e kaso.
Tremendo ‘Parada di Alegria’
5 December 2022
TREMENDO “PARADA DI ALEGRIA”
WILLEMSTAD – Den kuadro di selebrashon di Dia Internashonal di Personanan Desabilitá, Krus Kora Kòrsou a organisá “Paranda di Alegria 2022” un biaha mas. Un biaha mas esnan ku a kore den vehíkulonan grandi a gosa un bòl. Pues otro tremendo edishon di “Parada di Alegria”.
Problema entre bisiña a resultá den dos detenshon
1 December 2022
PROBLEMA ENTRE BISIÑA A RESULTÁ DEN DOS DETENSHON
WILLEMSTAD – Un kantidat di patruya a keda dirigí ku urgensia pa Noord Zapateer ayera nochi despues di a risibí informashon, ku lo mester tin un bringamentu formal entre algun bisiña. Ta trata di un problema ku ya tin algun dia tumando lugá i ayera esaki a kulminá den un bringamentu formal. Un di e personanan enbolbí a resultá heridá ku vários kap serio na su brasa, esaki despues ku su agresor a kap e ku machete. Te ku promé ku Extra a bai imprenta, sentral di polis tabata despachando vários patruya pa e sitio atrobe.
Hopi awa
29 November 2022
HOPI AWA
WILLEMSTAD – Ayera tabata otro dia di yobida fuerte. Práktikamente henter dia. Kuminsando for di oranan di mardugá. Esaki apesar ku ta den rekta final, pa loke ta trata temporada di orkan ku ta finalisá mañan dia 30 di novèmber. Naturalesa tin bia ta kousa problema pero tambe ta sòru pa bistanan bunita. Den e kaso akí nos mester menshoná e kantidat di awa ku ta forma “waterval”. Riba e foto akí por mira den área di Julianadorp kon awa ta kore for di un dam, halando atenshon di hopi hende.
Yena buraku ta aliviá
24 November 2022
Yena buraku ta aliviá
WILLEMSTAD – E aña akí Kòrsou a haña bastante áwaseru, i ainda aña no a kaba. Konsekuensia di esei ta ku hopi di nos kareteranan – ku ya ta den mal estado – ta bira pió. Tin buraku tur kaminda, pero n’e momentunan akí e úniko kos ku por hasi pa aliviá e situashon, ta di tapa/yena e burakunan akí ku asfalt. Sperando ku un dia e kaminda lo haña un bachi mas bunita. No ta e mihó bista, pero ta skapa tayer i piesa bou di hopi outo. Ademas kon ku bai bin, un kantidat di nos hendenan ta kai den trabou pa un periodo. Laga nos demostrá un tiki komprenshon!
Kongestion riba brùg
22 November 2022
KONGESTION RIBA BRÙG
WILLEMSTAD – Un aksidente ku a tuma lugá na bahada di brùg riba Presidente Rómulo Betancourt Boulevard direkshon Saliña, tabata motibu pa basta kongestion den tráfiko ayera atardi. Pa motibu ku ainda no ta muchu kla, un vehíkulo a dal den un otro i pone ku ámbos shofùr a pèrdè kontròl riba nan stür i bòltu. Konsekuentemente henter e lado di brùg Juliana kaminda e aksidente a tuma lugá a keda kompletamente blòkiá. Polisnan a presentá na e sitio pa por yuda dirigí tráfiko miéntras ku tabata atendé ku e aksidente.
Siman di kaha di òrgel
21 November 2022
SIMAN DI KAHA DI ÒRGEL
WILLEMSTAD – Den e fin di siman ku a pasa a tuma lugá riba Plasa Alameda den Punda, e apertura di ‘Siman di Kaha di òrgel’. Un aktividat ku a konta ku presensia di un bon públiko kaminda nan por a disfrutá di e músika di Kaha di òrgel i alabes presensiá demostrashon di baile di diferente skol di baile. Durante e aktividat måinister sr. Sithree van Heydoorn a duna un rekonosementu na sr. Buchi Boekhoudt di hermana isla Aruba pa su esfuersonan inkansabel pa sigui konstruí, konservá i popularisá e músika di Kaha di òrgel riba islanan Aruba, Boneiru i Kòrsou. Riba e potrèt akí por mira Buchi Boekhoudt na man robes durante un di e piesanan.
Dia international di toleransia
17 November 2022
DIA INTERNASHONAL DI TOLERANSIA
WILLEMSTAD. – Toleransia ta e punto di salida ku nos mester tene na kuenta den desaroyo di un pais. Nos ta bibando den un mundu muchu mas desaroyá kaminda nos tin tur medio na nos alkanse pa komuniká ku otro. Promoshon di solidaridat moral i intelektual ta okupá un lugá sentral den e mandato di UNESCO. Asamblea General di Nashonnan Uní na 1995 a proklamá 16 di novèmber Dia Internashonal di Toleransia. Esaki riba proposishon di Reunion General di UNESCO.
Kanal den Kaya
16 November 2022
KANAL DEN KAYA
WILLEMSTAD.- Abitantenan den Kaya Bolivar na Souax no sa mas kiko nan tin di hasi pa nan por haña poko yudansa. E kaya no tin solamente buraku pero ta kanalnan ku awa a koba den e kaya, formando peliger pa hende na pia i outomobilistanan. Dor di e áwaseru torensial ku nos tabatin algun dia tras di lomba, e situashon di e kaya akí a empeorá mas. Abitantenan ta pidi ousilio.
Basta droga konfiská
15 November 2022
BASTA DROGA KONFISKÁ
WILLEMSTAD – Un boto piskadó lokal ku tabata nabegá den nos awanan teritorial a keda interseptá, transportando basta droga ayera. Wardakosta a interseptá e boto akí den oranan tempran di mèrdia, i a bai mésora na listra i a topa basta droga. Despues ku e outoridatnan a kaba di pisa e droga, a bai ofer na kima esaki mésora. Riba e foto por mira e outoridatnan riba kaminda rumbo pa bai kima e droga.
Tayer na kandela
9 November 2022
WILLEMSTAD. – Pa di tantísimo biaha unidatnan di bombero a keda dirigí pa área di Parera pa atendé ku un kandela ku a surgi. Ayera for di distansiananbasta leu por a tuma nota di hopi huma pretu ku tabata bai laira. Hopi tabatapuntra kiko realmente tabata na kandela. Ora ku e promé patruya di polis a yegana e sitio nan a tuma nota ku un biaha mas un kantidat di tayer ta na kandela. Polis ta investigando pa saka afó ken ta responsabel pa esaki.
Vehíkulo ta drenta den Mc Donald’s na Sta. Rosa
8 November 2022
WILLEMSTAD. – Por poko tabatin un drama ayera ora ku un vehíkulo pa motibunan deskonosí a resultá den e restorant. E promé bista despues di e aksidente a krea un impreshon ku aki ta trata di un desgrasia grave, si tuma nota kon e vehíkulo a drenta i yega na un mesa ku tabata kantu di e muraya di glas. Por mira klaramente ku e outo a drenta yega te kaminda hende lo por tabata sintá. Afortunadamente no tabatin hende sintá na e mesa enkuestion ku awe lo mester a lamentá. Polis a tuma deklarashon di e shofùr ku a splika ku e outo a hasi kos straño i el a resultá den e restorant. E investigashon ta kontinuá.


text:
-
Info pa hasi pago
🇨🇼 fl.100,- 🇳🇱 €55 🇧🇶 $57 🇦🇼awg. 100,- Hulanda IBANNL90INGB0669764485Nomber: E.C PetersDeskripshon:Bo Nomber Tur pais Pa paga ku Credit CardPrimi AKI Curacao Kuenta: 26639906Nomber: Biba mas saluAdres: C.V. Doormansweg 20Deskripshon: Bo Nòmber i Fam Bonaire i Aruba -Si bo tin MCB hasi pago nòrmal. -Si no, hasi un international transfer / wire transferpa nos kuenta di MCB Number di […]
-
-
-
BMS Cellulite Cup
Porfabor hasi bo pago i mail nos bèk na info@bibamassalu.com
-
-
BMS hair tea
Kabèi saludabel, ta kuminsa di paden bin pafo. -Yuda bo kabèi krese mas lihe, fuerte, saludabel i hopi den 28 dia. -Bon pa kabèi ku ta sali, kibra, krese muchu slow, debil, of ta muchu tiki. -Tambe e ta bon pa kabei seku, kabei ku ta haña split ends, kaska, i tamba hende ku ta […]
-
-
Kon pa NO give-up riba bo dieet.
Tin mas. Pero ata 5 bon punto kon pa NO Give-Up riba bo dieet i meta pa baha peso. Punto #1 Asepta ku bo a faya i ku ta parti di e proseso. E ta duru. Pero no kastigá bo mes muchu ku bo fayonan. Bo no ta esun di mas malu. Punto #2 Tuma […]
-
Baha barika so?
Baha barika so? E sa pasa berdat ku tin hende ta kontentu ku nan peso kaba, pero ta nan barika ta e problema. (Trouble Area).En general esei ta nifika ku bo kurpa ta wardando ekstra vèt na bo barika prome.Kual ta pone ku aunke bo ta flaku of na un peso saludabel kaba, bo barika […]
-
10 tip pa no subi di peso dianan di fiesta.
Si Decèmber aña pasá bo tabatin un peso mas abouku awor aki, lo bo kompronde presis kiko nos ta bai bisa aki.Den dianan di fiesta nos komunidat tin tendensha di subisigur 1 pa 3 kilo. I aunke e no ta parse hopi, mayoria nota bah’e bèk durante di aña. Net kontrali.Bo ta sa subi mas, i bin […]
-
Ayaka no ta gòrda bo.
Nos ta bisa e kos aki mil biaha,i ta bal la pena ripiti.Niun kuminda no tin nodi hasibu gordo,si bo kome strategiko. Ata lista di tur e kumindanan kubo por komeden nos edishon di December. Ayaka pan de jamon oliebol ham sult bolo pan ku ham pan ku sult kuki chukulati bolo di glas quesillo […]
-


text:
-
Damita chauffeur sin rijbewijs a baha caminda dal palo di lus na Paraguana
Diabierna mainta a drenta informe di un accidente na Paraguana, mesora a dirigi un patruya na e sitio. Na yegada di e patruya a bin…
-
THE HEALTHY WAY, eat healthy and eat smart with “THE HEALTHY WAY” healthy menu! YAMA MESORA!
THEHEALTHYWAY@SETARNET.AWOra bo yama bestel bisa cu ta riba awe24.com bo a wak e menu! Make it a Combo: ?Lunch & Soup or Salad & Soup available Now…
-
Minister Endy Croes: REUNION FRUCTIFERO CU REPRESENTANTE DI JULIANA SCHOOL.
ORANJESTAD: Diamars atardi den un esfera ameno Minister Endy Croes a reuni cu directora di Juliana School, sra. Paula Croes y sra. Alexandra Beumer riba…


text:
Oranjestad-E Comisión di Asistencia Social di San Nicolas di Parokia Santa Teresita, ta participa cu diasabra awor 13 di september 2014 tin partimento di paña di baby, mucha y adulto. Tambe ta parti diferente articulo pa cas.
Esaki ta tuma lugar na Teresita Center for di 9’or te 11’or di mainta.
Na esnan cu tin paña of aticulo pa comparti, corda jama Zr. Graciela na telefoon: 564 4791 of na 584 3676 pa coordina cu ne, e dia y ora cu por habri Teresita Center pa entrega e saconan. Di antemano masha danki pa bo cooperacion.


text:
malik hoveling
-
Asunción2022
Malik Hoveling ta duna su conseho
Mi nomber ta Malik Hoveling y mi ta eherce e deporte di windsurfing pa 12 anja y mi meta ta…Read More »
-
Asunción2022
SIlver pa Malik Hoveling na Encarnaion
Malik Hoveling, medayista di silver ta elabora riba e siman tras di lomba den e Weganan Suramericano Asuncion 2022.Read More »
-
Asunción2022
Malik ta ricibi su medaya
Malik Hoveling ta logra medaya di silver den IQ Foil E atleta Malik Hoveling di vela cu ta competi den…Read More »
-
Asunción2022
Malik den preparacion pa Asuncion 2022
Malik Hoveling den preparacion pa Asuncion 2022 Diasabra ultimo nos por a presencia un training di e atleta di vela…Read More »


text:
KOMUNIKADO DI KUERPO POLISIAL KÒRSOU Un detenshon pa maltrato.
KOMUNIKADO DI KUERPO POLISIAL KÒRSOU
167 / 2018
17 aprel 2018
Un detenshon pa maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 8 di aprel 2018, alrededor di 03.45 or, Sentral di Polis a dirigí un patruya na un Klup Nokturno den e área di Saliña pa un kaso di maltrato.
Na yegada di e patruya na e sitio polis a topa ku e víktima, un hòmber, ku un sla na su nanishi. For di un investigashon preliminar ku polis a hasi na e sitio a resultá ku durante di un diskushon ku un hòmber pa motibu ku tabata ferfela su amiganan sexualmente.
Den un bringamentu a surgi e hòmber víktima a haña sla na su nanishi ku e konsekuensia ku esaki a kibra. Dia 17 aprel 2018, a detené hòmber D.O. nasé na Hulanda di 37 aña di edat, komo sospechoso di e maltrato ariba menshoná sintá den avion rumbo pa eksterior.
A presentá e sospechoso dilanti di un Fiskal Ouksiliar ku a ordená su enkarselashon pendiente mas investigashon.


text:
Sektor di Infrastruktura i Planifikashon Urbano
Servisio pa Atministrashon i Maneho di Tereno
Kon mi ta hasi haña un tereno di gobièrnu pa mi usa pa traha kas/komersial/agrikultura?
Servisio pa Planifikashon Urbano
Ki medio di pago mi por usa ora ta trata permit pa konstrukshon?
Kuantu tempu un pèrmit di konstrukshon ta keda bálido?
Mi por hasi uso di mi pèrmit pa konstruí riba un otro tereno ku no ta esun ku ma pidi pe?
Kuantu tempu ta dura pa mi haña mi pèrmit?
± 8 siman pa petishon pa konstrukshon ku ta bal mas ku NAf. 1 mion
Pa petishon di índole mas kompliká, tratamentu di un petishon por dura mas largu ku 8 siman.
Ki ora mi por entregá un petishon òf bin tuma mi permit?
Orarionan
8.00 – 11.30 i di 14.00 – 15.30 pa tur servisio ku ta inkluí un òf otro forma
di transakshon finansiero (den kaso di pèrmit di konstrukshon, esaki ta pago di leges).
Djabièrnè atardi bali ta sera.
Kon mi ta hasi haña un number di kas?
Servisio pa Obra Públiko
Ma tuma nota di un kaya ku ta den mal estado. Unda mi por yama pa indiká esei?
Dikon hopi biaha ta lapi e kayanan ku tin buraku i no ta drecha e kaya mesora?
Den otro kasonan, manera riba kamindanan di tera, gobièrnu por laga basha un kapa di asfalt fini pa aliviá e habitantenan di tantu stof i tera.
Ken tin ku mantené e lusnan di kaya?
E bòrchi ku e nòmber di mi kaya riba dje ta tur kibra/bieu. Ken mi por bisa pa nan bin drech’é?
Servisio pa Obra Públiko ta registrá e daño hasi i ta drecha e bòrchi mas pronto ku ta posibel.
Mi a kai ku mi vehíkulo den un buraku i kibra mi tayer. Kiko mi mester hasi awó?
Ounke, tin kondishon pa bini na remarke pa e kompensashon aki. Por tuma kontakto ku OW via di number di telefon 433-4123 òf e-mail info.vvrp@gobiernu.cw pa hasi un petishon pa bini na remarke pa un kompensashon.
Sektor di Tráfiko i Transporte
Servisio pa Tráfiko i Transporte
Kon mi tin ku kùr mi outo? Mi tin ku traha sita?
Via telefòn: 0800-1515 (gratis) i 433-3123
Via email: sita@gobiernu.cw
Informashon nesesario pa traha e sita ta:
- Number di e vehíkulo
- Nòmber di doño di e vehíkulo
- Informashon tékniko di e vehíkulo: Marka, Modèl i aña;
- Si ta nesesario Voertuig Identificatienummer (VIN) òf number di chasis
Bo ta risibí un mail bek ku ta konfirmá e sita ku e dia i ora den riba kual ta spera bo.
Unda mi tin ku bai pa kùr mi vehíkulo i kua ta e orarionan?
Orarionan
Djaluna pa djaweps 8:00am – 1:30 pm i 2:00pm – 3:30pm
Djabièrnè 8:00am – 11:30am. Mèrdia ta será
Kiko mi tin ku bin kuné pa kùr e vehíkulo? Ki gastu tin mará na e kùrmentu?
Gastunan mará na un karchi nobo ta:
Nafl. 30.00 si e karchi di kur no a kaduká
Nafl. 60.00 si e karchi di kur a kaduká
Nafl. 10.00 pa “herkeuring” denter di 30 dia
Nafl. 30.00 pa “herkeuring” despues di 30 dia
Mester paga e gastunan di inspekshon na bali di ofisina di UOVV na Parera z/n.
Kua ta e promé instansha ku mi mester bai pa registrá mi outo ku ma importá?
Ta konsiderá:
a) Vehíkulo nobo for di fábrika
b) Vehíkulo segunda mano
Mi a bende mi outo i mi ke pas’é pa e doño nobo. Kiko mi tin ku hasi?
Kua ta e dokumentonan ku mi mester pa e registrashon?
- E asina yamá ‘enig document’
- Dokumento di transportashon (Wegvoeringsdocument)
- Sédula, reibeweis òf pasport bálido di e bendedó i kumpradó
- Certificate of conformity
- ‘Packing list’
- Karta di inspekshon (Title)
- Keuringskaart (?)
- Number di e outo den eksterior den kaso di segunda mano
- Formulario di registrashon (Certificate of registration) òf un dokumento ofisial prosedente di e outoridat di registrashon di e pais for di kua e outo ta bin
Mi a bende mi outo i mi ke pas’é pa e doño nobo. Kiko mi mester tene kuenta kune?
1. Kua ta e último fecha ku bo a paga impuesto pa e vehíkulo konserní?
2. E vehíkulo konserní tin un plachi di number bálido?
3. E vehíkulo konserní tin un keuringskaart?
4. E doño di e vehíkulo konserní ta konosí, alkansabel i por identifik’é?
5. Un banko òf organisashon finansiero no tin derechi di propiedat fidusiario riba e vehíkulo motorisá konserní?
6. Duana no tin restrikshon riba e vehíkulo motorisá?
7. E vehíkulo tin un number di outo speshal?
Kua ta e prosedimentu pa e traspaso tuma lugá?
- E doño di e vehíkulo motorisá mester yena un formulario ros (Landsontvanger)
- Ku e formulario ros aki ta hasi kontra deklarashon (tegenaangifte) na Landsontvanger, Regentesselaan na Kwartier. Esei ta e eksonerashon.
- Landsontvanger mester aprobá i stèmpel e formulario
- Ku un kopia di e formulario di kontra deklarashon for di Landsontvanger e doño òf kumpradó mester akudí na UO Verkeer en Vervoer (UOVV), esta e anterior Keuringslokaal.
UOVV mester risibí e siguiente dokumentonan:
- E keuringskaart;
- Un kopia di e kontra deklarashon formulario ku e stèmpel di Landsontvanger;
- Identifikashon bálido di e doño:
Si e doño ta fayesé:
- Akta di fayesementu
- Identifikashon di e famia òf eredero ku ta aktua komo doño
- Un tèstamènt si ta disponibel
Si e ta konserní un persona hurídiko:
- Un papel di Kámara Komersio no mas bieu ku 1 aña
- Un kopia di e persona ku por aktua legal di parti di e persona hurídiko
- Prueba di outorisashon for di kual por ekstrahé e informashon menshoná
- Identifikashon bálido di e kumpradó (doño)
Unda mi mester ta si mi a pèrdè mi dokumentonan di vehíkulo?
Tin hopi aksidente di tráfiko. Dikon? Kiko gobièrnu ta hasi na esaki?
Kiko mi mester tene kuenta kune si mi ke pone glas skur na mi outo?
Outoridat Marítimo di Kòrsou
Kuantu barku tin aproksimadamente registrá bou di bandera di Kòrsou?
Ki diferensha tin entre Havendienst i Outoridat Marítimo Kòrsou (MAC)?
MAC ta duna preprashon i kursonan riba tereno marítimo?
Kiko mester hasi pa registrá un boto?
Unda mi mester ta pa un ‘vaarbewijs’?
Si ta trata di un rekonosementu via tratadonan internashonal STCW pa tankero òf bapornan grandi, e ora ei mester akudí na MAC
Kuantu ta kosta pa inspekshoná un boto òf un yate?
Si mi ke kuminsá nabegá kiko tur mi mester hasi?
Servisio Meteorologiko Kòrsou
E pronóstiko di wer mayoria biaha ta meskos. Kon bin?
Kiko ta nifiká ora tin Kódigo Oraño?
Kiko ta pone un área di preshon haltu forma?
Kon nos ta prepará pa ora tin un kalamidat?
Kon bin ora pronostiká algu di wer no semper e ta sosodé?
Kon Meteo ta midi e kantidat di awa ku ta kai?
a. un sistema antikuá, kaminda ku e awa ku kai ta pasa via di un trèktu bai den un “reservoir”. Na dado momentu (na Kòrsou, esei ta 8’or di mainta) ta basha e awa ku a kai, via di un tubu (tùit) den un glas di midí. Ora ku kaba di basha e awa, ta wak via di e midínan riba e glas kuantu awa a kai.
b. un sistema mas moderno ta midi e awa via di un mekanismo ku parse un wep (na ingles e yama “tipping bucket”). E awa ku kai den e kaso aki tambe ta pasa via di un trèktu bai abou i e ta bai resultá den un opheto ku parse un kuchara. Tin dos di e kucharanan ei na kada banda di e wep. Ora ku a kai un sierto kantidat di awa den un kuchara, e peso di e awa ta pone e kuchara aki sak i e otro ta bini ariba i ta kuminsá fangu e awa ku ta kayendo e or’ei. Asin’ei e proseso ta sigui te ora ku awa stòp di kai. Kada biaha ku un kuchara sak i e otro lanta, un mekanismo ta marka ku a kai por ehèmpel 0.1 mm di áwaseru. Via di un konekshon di kabel òf “wireless” e informashon aki ta bai pa sea un kòmpiuter òf un otro aparato spesial riba sierto distansha, unda por lesa mes ora kuantu awa a kai òf ta kayendo.


text:
Kralendijk – Dia 10 di òktober 2010 Boneiru, Sint Eustatius i Saba kada un a bira un entidat públiko den Hulanda. E espektativanan na inisio di e kambio estatal tabata haltu. Durante e último añanan a logra basta kos. E nivel di kuido di salú i di enseñansa a mehorá konsiderablemente. Sinembargo, segun mi punto di bista, te ainda a tene muchu tiki kuenta ku nos kultura i sirkunstansianan lokal, pa kua tantu enseñansa komo kuido mester ta na nan servisio. Tin hopi kos ku ta laga di deseá. No ta tur e espektativanan ku hendenan tabatin dia 10 di òktober 2010 a keda realisá.
Ta nesesario pa siña di e añanan ku a pasa, no pa keda mustra dede riba loke no a bai bon, pero pa mira dilanti i hasi palabrashon tokante futuro. I tokante esaki mi disertashon ta bai.
Na momentu di e reforma sigur dos punto tabata di importansia dikon polítikamente mirá Boneiru a skohe pa un laso direkto ku Hulanda. Esakinan por sierto tabata eliminashon di e retrasonan enorme riba tereno infrastruktural i riba tereno di nivel di provishonnan, e área sosial. E konsepto núkleo den e diskushonnan di e tempu ei tabata ku semper e tópiko mester tabata prosperidat i bienestar di e siudadano Boneriano.
Miéntras ku desaroyo di un infrastruktura sólido (tantu físiko komo humano) mester a kontribuí na un nivel di prosperidat mas haltu, e sistema sosial lo mester a sòru pa esnan vulnerabel, spesialmente despues di a sali for di merkado laboral, lo por a hiba un bida digno di un ser humano. Na okashon di e deklarashon final, e ‘slotverklaring’ a enkargá Hulanda ku e obligashon di kuido aki.
Infrastruktura
Na momentu ku den kontinuashon di mi disertashon mi ta papia tokante rekuperashon riba tereno infrastruktural, e ora ei esaki ta inkluso infrastruktura humano. Ta trata di sufisiente kapasidat di ehekushon di parti di gobièrnu pa por ehekutá e tareanan ku a asigná na dje adekuadamente. Ámbos komponente, tantu e infrastruktura físiko komo esun humano, ta indispensabel pa un desaroyo ekonómiko duradero salú i sólido, ku na su turno lo sòru pa prosperidat pa kada siudadano, loke lo ta un faktor importante den e lucha kontra pobresa (un di e Metanan di Desaroyo Duradero pa 2030 di Nashonnan Uní, di kua Hulanda ta un ko-firmante).
Ta di lamentá ku despues di un laso di 11 aña, ainda Boneiru su infrastruktura tin un retraso di tal índole, ku no por tin kestion di un sosten sólido di nos desaroyo ekonómiko. Kontrario na un munisipio normal na Hulanda, nos tin e tarea pa no solamente establesé un infrastruktura adekuá, pero pa alabes mantené esaki na un manera duradero. No por keda sin mustra riba e echo ku kaminda den kaso di munisipionan na Hulanda sierto infrastruktura ta keda kompartí konhuntamente, sea riba nivel nashonal òf sea riba nivel di koperashon munisipal, Boneiru ta pará su so den esaki. Un aeropuerto bon ekipá, un haf apropiá pa suministro di produkto i servisio, e aspirashon pa yega na fasilidatnan alternativo di energia i un hòspital di nivel haltu, djis pa menshoná un par, ta eksigí invershonnan kontinuo i duradero, i alabes den trahadónan di maneho kualifiká.
Un infrastruktura bon hinká den otro i bon mantené no ta un meta riba su mes, pero esaki kada biaha di nobo tin komo meta pa ta na servisio di e siudadano, pero tambe na servisio di e produkto Boneiru ku nos ta pone riba merkado komo sosten di un di nos pilánan ekonómiko mas importante, nos turismo.
Pero ta di importansia eminente tambe pa otro sektornan ku ainda mester desaroyá i ku tin ku sòru pa den futuro nos por hinka sufisiente kapital estranhero den nos ekonomia pa un balansa komersial i un balansa di pago salú. Esaki ta duna nos e posibilidat pa den futuro diversifiká e ekonomia frágil di e eskala chikitu di nos isla, pa por wanta sla i no pusta riba un kabai so. E pandemia a mustra kon frágil nos ekonomia ta.
Den e sentido aki por pleita pa un aserkamentu konhunto integral di tantu gobièrnu lokal komo e ministerionan enbolbí, manera e konklushonnan di rapòrt Spies ‘Sinku aña konektá’ tambe ta boga p’e. Konkretamente, pa realisá esaki mi ta boga pa un mandatario di reino apart (sekretario di estado òf ‘junior minister’) pa solamente islanan BES, ku e ora ei ta haña e ròl di kordinadó entre e ministerionan na Den Haag i e gobièrnunan lokal na islanan BES. E retrasonan pa loke ta trata nos kareteranan, e edifisionan den kua gobièrnu lokal ta ubiká, nos aeropuerto, nos haf, fasilidatnan di IT i otronan ta supstansialmente muchu grandi pa por garantisá un dunamentu di servisio bon i pagabel. E konekshon aéreo entre e islanan ABC ku ta sumamente karu tambe tin su efekto.
Segun mi opinion mester buska e solushon den kolaborashon struktural ku finansiamentu struktural. Den e sentido aki ta parse mi konsehabel i deseabel ku Hulanda i nos mes ta keda guiá pa espíritu i letra di artíkulo 73 di e Karta Magno di Nashonnan Uní, kaminda segun mi ta duna sufisiente garantia pa gobièrnunan di teritorionan di kua e pueblo no a atkerí gobernashon propio kompleto ainda, i ku esaki Hulanda ta rekonosé e prinsipio ku interesnan di abitantenan di e teritorionan aki ta bini na promé lugá i ta aseptá esaki komo un tarea sagrado. E kontenido di forma aktual di koperashon ku a skohe ta laga di deseá i tin ora ta okashoná kontradikshonnan fuerte ku no ta stimulá un relashon gubernamental salú.
Man den man ku e realidat di Boneiru despues di un laso di 11 aña den e státus nobo ku mi a deskribí aki riba, ta bai e infrastruktura humano.
Manera e rekuperashon riba tereno di infrastruktura físiko ta na benefisio di e siudadano, di e hende, asina tambe gobièrnu, tantu di Reino komo lokal, mester karga, renobá i sigui edifiká esaki mas aleu.
Pa e motibu aki gobièrnu mester ta ekipá ku personal ku ta kualitativamente bon kapasitá riba nivel di maneho, pero tambe esaki mester ta e kaso riba nivel di ehekushon. Asigná sierto tareanan na gobièrnu lokal, ku no ta akompañá pa e finansa nesesario i personal ku ta kualitativamente bon kapasitá, no ta logra nan meta. For di e pòrtir na entrada di e servisio te na e direktor den su toren mester ta kombensí ku nan tin un solo tarea krusial pa kumpli kuné, esta: duna servisio na e siudadano.
Den e sentido aki mi ta boga pa un trayekto di rekapasitashon aselerá di e personal aktual (na un manera desisivo pa logra haña e persona korekto na e puesto korekto), pero tambe pa selektá i nombra preferiblemente profeshonalnan lokal, esunnan ku ta pafó di Boneiru tambe. Relashoná ku esaki ta di importansia pa adaptá e sistema di salario di gobièrnu lokal, mas tantu posibel basá riba merkado. Trabou tin ku paga, pero nivel di traha i pensa profeshonal apsolutamente mester duna fruta.
Mester tuma otro insentivonan tambe na konsiderashon, manera otorgamentu favorabel di hipotek i disponibilidat di tereno na èrfpagt pa personanan ku ta biba pafó di Boneiru.
Nivel di provishon
Artíkulo 110, insiso 3 di ERNA tabata bisa: ‘Un saldo negativo ta keda aprobá pa ordenansa nashonal, òf kambiá teniendo kuenta ku mester keda garantisá, ku e teritorio insular por laga su aparato gubernamental funshoná normalmente i ku e teritorio insular por sòru pa e provishonnan ku, mirando su nesesidat i e provishonnan na teritorio insular Kòrsou por konsiderá komo rasonabel. Si ta nesesario, pa medio di ordenansa nashonal por stipulá reglanan nobo al respekto’.
For di 10-10-1- no mag i no por tin kestion mas di un saldo negativo, mirando ku a base di lei a stipulá ku presupuesto mester ta ekilibrá. Sinembargo esaki no ta kita, manera a resultá, ku e Entidat Públiko no por laga su aparato gubernamental funshoná i sòru pa sierto provishonnan a base di e nesesidat ku e ta konsiderá rasonabel.
Por ehèmpel Entidat Públiko Boneiru no por move riba polítika di entrada i e tin solamente posibilidatnan limitá den kaso di kombatimentu di pobresa i dunamentu di ayudo sosial. Si den tempu di Antia Hulandes, Kòrsou tabata e punto di referensia, despues di 10-10-10 a pone riba papel ku e nivel di provishonnan mester ta garantisá di tal manera riba e punto di referensia ku esaki ta akseptabel na Hulanda.
Den e aspekto aki, manera ta resultá tambe for di rapòrt Spies, e motivashon di diferensiashon no ta un motibu di hustifikashon ku segun artíkulo 132a di konstitushon e lo por ta pa e realidat aktual kaminda e standart di bida di relativamente hopi habitante (segun Regioplan mas òf ménos 40%) ta keda hopi atras kompará ku loke na Hulanda Oropeo nan ta konsiderá aseptabel.
Sitashon for di e konklushonnan di rapòrt Spies:
Sinembargo, hopi biaha e islanan ta eksperensiá arbitrariedat ora ta trata di kon for di Hulanda Oropeo ta anda ku aplikashon di e prinsipio di igualdat. Den artíkulo 1, insiso 2, di Statüt a inkluí motibunan di hustifikashon pa diferensiashon entre Hulanda Oropeo i Hulanda Karibense. (For di 2017 a inkluí e artíkulo aki den artíkulo 132 a di konstitushon.) E motivashon pa e eskoho den legislashon na fabor òf netamente niun diferensiashon pa loke ta trata Hulanda Oropeo i entre e islanan, sigur den kuminsamentu tabata varia i hopi biaha tabata defisiente. Riba e punto aki for di gobièrnu di Reino no tin (tabatin) un aserkamentu uniforme òf direkshon apropiá. Aunke esaki den e trayekto pa yega na e transishon, teniendo kuenta tambe ku e preshon di tempu den e periodo ei, kisas tabata inevitabel, e akusashon di arbitrariedat ku hopi biaha ta tende na e islanan ta komprendibel. Spesialmente den área sosial nan ta eksperensiá e arbitrariedat aki. No ta fásil pa imaginá ku faktornan manera klima i sirkunstansianan geográfiko – sirkunstansianan ku segun Statüt lo por kondusí na sierto diferensianan – lo por ta un hustifikashon pa e realidat aktual kaminda e standarte di bida di relativamente hopi habitante ta keda leu atras kompará ku loke na Hulanda Oropeo nan ta konsiderá aseptabel’.
Ku e Akuerdo di Kralendijk (akuerdo dentro di Diálogo Sentral entre e partnernan sosial, inkluso Entidat Públiko Boneiru) a duna un empuhe serio, edifikando mas aleu riba e trayekto di Tamara van Ark pa den kuater aña di tempu yega na oumentu di suèldu mínimo, for di kua por derivá e kompensashonnan sosial. Ta trata di un ehersisio ku de fakto ya for di 10-10-10 por a kuminsá kuné. Esaki ta e motibu ku, no opstante ku ta papia ku elogio tokante e inisiativa aki, pa hopi hende e no ta sufisiente pa alkansá e nivel ku ta aseptabel den Hulanda. Sigur nò ora no ta traha konkretamente i na un manera desisivo riba redukshon di kosto di bida i e ‘cost of doing business’, e gastunan pa hasi negoshi.
Segun ami aki tin un oportunidat pa un maneho konkreto pa e periodo di e gabinete nobo na Den Haag i na Kralendijk. For di e karta di kontesta na e komishon fiho pa Asuntunan den Reino ta resultá ku e ministerio di Asuntunan Sosial i e frakshonnan ku ta representá den e komishon ampliamente ta kompartí e punto di kuido aki, miéntras ku a laga un kantidat di e puntonan di kuido aki pa kuenta di responsabilidat di e gabinete entrante. Lo ta rekomendabel pa stipulá un punto di bista di maneho konkreto den e segundo mitar di aña 2021 den konsulta ku gobièrnu di Boneiru (eventualmente dentro di Diálogo Sentral), di manera ku entrante 1 di yanüari 2022 por kontinuá ku e trabounan pa yega na mehorashon di e situashon aktual. Un biaha mas, e Akuerdo di Kralendijk a ofresé un empuhe konkreto pa logra esaki.
Naturalmente tin mas punto problemátiko, manera e komishon Spies tambe ta indiká. En todo kaso ami kier a duna prioridat na loke e realidat aktual ta na Boneiru. A siudatnan aleman Aken i Keulen tampoko nan no a traha den un dia so. Pero nos tin ku kuminsá un kaminda sí. Mi a skohe pa e trayekto aki, ku segun mi opinion ta ofresé resultadonan tangibel, pa porfin krea un pida satisfakshon mas grandi serka nos poblashon, ku e direkshon ku a skohe enberdat ta pa un mihó prosperidat i bienestar pa nos hendenan.
E desafio pa nos tur awor akí ta e pregunta si esaki no ta e momentu korekto pa mediante un minikonferensia polítiko evaluá e manera ku a skohe pa yena e státus aktual, sigur pa loke ta trata e puntonan di kuido ku mi a referí na nan. 10-10-10 tabata un eskoho polítiko i pa e motibu aki mester tuma desishon tokante esaki riba nivel polítiko, promé ku riba nivel atministrativo por kuminsá transformá esaki pa e bira maneho duradero. Ku hopi atenshon mi ta spera riba kontesta di ‘Politiek Den Haag’.
Lesa tambe:
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
Kralendijk- Riba djabièrnè 23 di aprel, KPCN a saka un komunikado tokante dos agente polisial ku, pendiente pa investigashon, a pone riba non aktivo en konekshon ku un detenshon ku nan a hasi riba 17 di aprel 2021.
A finalisá e investigashon interno i ámbos agente por kuminsá traha bèk. Konklushon di e investigashon ta ku un di e agentenan no a aktua kompletamente konforme instrukshon di enkargo. Internamente lo pone a sanshonnan nesesario pa ku esaki.
- Pakusnan por habri te mas lat promé ku dianan di fiesta
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut


text:
Topico: “Business License”
-Explaining the new guidelines and procedure of getting a License for your Business in Aruba-
ORANJESTAD – Departamento di Asuntonan Economico, Comercio y Industria mediante su unit di Iniciativa pa Desaroyo pa Empresa Arubano (IDEA) y cu colaboracion di su unit Establecimento di Negoshi a organisa un workshop: “Business License” riba 18 november 2022.
E oradora, Sra. Mary Baarh, hefe di e unit di Establecimento di Negoshi (Vestigings van Bedrijven) na Departamento di Asuntonan Economico, a presenta lo siguiente:
- Definicion di negoshi
- Den ki forma legal por opera un negoshi
- Kico tur ta prohibi bou di Articulo 2 di e Ley di Establecimento di Negoshi si no tin e permiso necesario
- Ken tur mester di un permiso pa negoshi
- Pa cua compania y institucion e ley aki no ta aplicabel
- Banda di e ley, kico e Guia di Maneho nobo ta encera
- Tres categoria cu ta cay bou persona natural
- Ken tur por cay bou di persona categoria LOCAL
- Ki ora un por nenga un permiso?
- Gastonan di un permiso pa negoshi
- Ki tur mester considera ora di scoge un nomber comercial
- E servicio cu seccion di Establecimento di Negoshi ta ofrece
- Demostracion di nos website deaci.aw pa haci peticion pa permiso den forma digital
- Con pa monetaria e proceso di bo peticion online via Join Information Portal
- Ki tur mester tene na cuenta cune prome cu cuminsa un negoshi
Durante y despues di e presentacion e oradora a contesta tur e preguntanan cu bin di parti di e participantenan. E contestanan ricibi tabata satisfactorio y comprendibel.
E workshop aki a tuma luga na Departamento di Asuntonan Economico y a haya un participacion di en total 38 persona. IDEA ta sumamente contento cu e contenido di e workshop y tambe di e bon comentarionan ricibi di su participantenan na final di e workshop. E contenido tawata sigur hopi informativo y interesante.
IDEA su eventonan sa ta gratis y ta dedica na SMEs (Small & Medium Enterprises) y tur cu ta desea di cuminsa un negoshi y cu kier educa nan mes riba diferente topiconan comercial.
Un danki na tur e participantenan y un danki special na e presentadora di Departamento di Asuntonan Economico cu a comparti su experticio cu tur esnan cu a tawata presente durante e workshop aki.
Mirando e interes grandi den e topico aki, nos lo bay ripiti e workshop aki un biaha mas den comienso di aña 2023.
Sigui nos riba Facebook page @Idea-Aruba pa haya mas infomacion tocanto nos workshopnan y otro actividadnan venidero.


text:
Tur aƱa mundo ta conmemora Dia Internacional di Derecho di Mucha
Dialuna, 20 di November, ta un dia importante, riba cual mundo ta conmemora e adopcion di e Declaracion Universal di e Derechonan di Mucha na Continue Reading
International School of Aruba tin su Open Dag
Anualmente International School of Aruba tin su Open Dag. E aƱa aki e lo tuma lugar riba Diasabra, 9 di April 2016. Nos ta kier Continue Reading
Launch di revista Transcend a tuma lugar diabierna
Biblioteca Nacional Aruba a ricibi un ehemplar di e prome edicion di e revista nobo, āTranscend: your sustainable source for the ABC islandsā, pa su Continue Reading
Bunita exposicion di mas di 20 Kerstboom na Seroe Pita 34 C pa Casa Cuna Cu e oportunidad pa bira amigo di Casa Cuna
Fundacion Casa Cuna Progreso ta un internado pa muchanan entre 0-8 aƱa. Nan meta ta pa cuida y guia muchanan cu pa un of otro Continue Reading
Casa Tua ta celebra diez aƱa di excelencia
Na honor di e restaurant su di 10 aniversario, e alumnonan di EPB cu ta studiando den e direccion culinario profesional basico a disfruta di Continue Reading
Den Futbol Escolar organisa pa IBiSA: International School of Aruba ta titula Campeon den categoria B-mucha muher
Diaranson atardi a tuma lugar e weganan di final nacional den futbol di āDeporte Escolarā organisa pa Instituto Biba Saludabel y Activo, IBiSA. E competencia Continue Reading


text:
UPDATE::
KORAAL TABAK, Curacao – Un total di 2 kurpa sin bida di 2 hende homber a keda deskubri awe mainta na Koraal Tabak. Tin tur indikashon ku ta trata di un dobel asesinato. THOD ta hasiendo investigashon di e dobel asesinato aki. Polisnan a sera area di Koraal Tabak. Dokter di polis a konstatá morto di ambos viktima. Ambos ta mustra di ta relativamente yon I Posiblemente no tin masha ora ku e asesinato a tuma lugá.
###END###
Fuente HUSTISIA.COM
Bai kilk riba e link nan aki pa bo hanja mas informashon
Prome atrikulo: Tin indikashon kiko ta motibu di dobel asesinato
Di dos artikulo: Viktimanan di asesinato a hana bala tras di nan kabes


text:
Gobièrnu kolombiano no ta kumpli ku promesanan hasí na su atletanan.
Na 2012, e presidente kolombiano a komprometé su mes pa traha un stadion na Apartadá, e lugá di oríhen di e atleta kolombiano Caterine Ibargüen. Aktualmente a para e konstrukshon. E periodista Jorge Sánchez, di Las 2 Orillas, a denunsiá e falta di kompromiso di e presidente di Colombia, Juan Manuel Santos, pa ku e atletanan olímpiko. Den un artíkulo Sánchez a skibi ku e presidente anterior di Coldeportes, Andrés Botero, a bishitá \, e aktual kampion ku medaya di oro den salto tripel na Weganan Olímpiko i a primintié un stadion ku lo tin su nòmber. “E tereno di 4.5 hèktar, kaminda lo a pone e promé pieda di e stadion Caterine Ibargüen, tabata kla kaba. Einan tur esnan ku ta prosedente di e lugá i e mihónan di pais, por a ensayá tur tipo di disiplinanan, manera atletismo, fòlibòl, basketbòl, sòftbòl i futbòl”, asina e artíkulo ta bisa. Segun Sánchez, a saka un presupuesto di seis mil mion peso pa e proyekto. Na desèmber 2015 a kuminsá traha, pero ocho luna despues a para ku e konstrukshon. Un estudio di e tera tabata mal hasí i awor ta papia ku kosto di e trabounan lo subi na nuebe mil mion peso. Ibargüen, ku despues di su partisipashon na Weganan Olímpiko tin un medaya di plata (Londres 2012) i awor un di oro (siman pasá na Rio), no tin un lugá pa e ensayá manera e mihó di mundu. Otro promesa ku Santos mester kumpli kuné ta un kas pa e bòksdó Yuberjen Martínez, ku a kaba di gana un medaya di plata na Rio. “Santos ta spesialisá pa keda malu ku tur hende, prinsipalmente ku nos deportistanan. Kuater aña pasá, el a primintí Oscar Figueroa, ku a haña medaya di oro den hisamentu di peso, un koliseo pa por praktiká hisamentu di peso, pero esei tambe a keda solamente na palabra. Ta hopi tristu ku nos dirigentenan nashonal no ta balorá nos deportistanan”, segun artikulo di e periodista colombiano.


text:
Gregory Elias i Rosen College ta lansa programa pa maneho den mundu di entretenimentu.
Pronto hóbennan for di rònt mundu por sigui e programa di Gregory Elias Entertainment Management na Florida, asina e korant Extra ta raportá. E programa a kuminsá na ougùstùs i ta pèrtenesé na Rosen College of Hospitality Management di UCF College of Arts and Humanities na Florida. E instituto a traha un “undergraduate program” pa desaroyá futuro lider den industria di entretenimentu. Ku e estudio, alumnonan por haña e título di “Bachelor of Science in Entertainment Management”. Segun e vishon di Elias, e industria mester di mas hende eduká, hendenan kreativo ku ta prepará pa dil ku retonan di futuro i krea un mundu mas mihó i harmonioso. Kultura i arte por hasi esaki. Elias ta bisa : “Ora bo skucha un kantika bunita òf wak un pintura hopi spesial, e ta elevá bo”. Riba e wèpsait di Rosen College ta bisa ku Gregory Elias a nase na Kòrsou i traha komo empresario. Hinter su bida e tabatin interes pa musiká i arte. Su pashon pa filantropía i e ròl ku entretenimentu ta hunga den su bida, a forma base pa e kolaborashon ku Rosen College. Elias a kontribuí ku hopi sèn pa realisashon di e programa.


text:
NOTISIA.
BONEIRU.
AKSIDENTE DI TRAFIKO ENTRE 3 VEHIKULO KU SALDO DI 2 HERIDO.
Awe djasabra den kareda di 8:35 pm un aksidente do trafiko a tuma luga riba e karetera ku ta kondusi pa rincon.
Na altura di sabana piedra cruz un aksidente a tuma lugar entre un toyota tercel , jeep y un pickup.
2 persona a resulta herida.
Polis y ambulance tabata tey rapido na e sitio.
E 2 herido nan a wordu transporta ku ambulance pa hospital pa risibi tratamentu mediko.
Kaminda tabata muha tambe ya ku awaseru a kai atardi tambe.
FUENTE: AIMED AYUBI.
NOTISIA KU BO POR KONFIA.


text:
Diasabra ultimo, 24 di september, Camara di Comercio y Industria Aruba (KvK) a organisa su conocido evento ‘Aruba Chamber Business Event’, cu despues di 3 aña a bolbe tuma lugar. E biaha aki, na contrario di varios añanan, a organisa esaki ariba un diasabra mainta.
Aruba Chamber Business Event ta e gran evento anual di KvK cu ta pone enfasis riba e empresario local y ta duna atencion na topico cu ta impacta nos economia y e mundo di haci negoshi en general.
Den un sala completamente yen na Renaissance Convention Center, nos cuatro oradornan invita a sorprende tur presente cu nan tremendo presentacion cu contenido interesante. Cada un a comparti varios experencia (real life stories) tanto den nan bida persona como tambe for di nan aspecto como comerciante cu ya algun aña di experencia.
Pa e edicion aki e topico tabata ‘How to build a resilient business for the future’.
E aspecto di cambio repentino pa via di influencia interno of externo por afecta un negoshi si esaki no ta bon prepara y cu un team fuerte pa enfrenta momentonan di dificultad.
Durante e presentacionnan a bin dilanti diferente strategia con pa vence esaki y con pa crea un negoshi cu ta sostenibel y duradero. Alabes, a enfoca riba desaroyo y crecemento personal den area di liderazgo y motivacion propio como persona y empresario. KvK ta gradici Caribbean Mercantile Bank N.V. y ENNIA Aruba pa aporta grandemente como patrocinado principal di e evento. Alabes, ta gradici Qredits, The Lab y Hunter Security cu tambe tabata sponsors di e evento aki.
Cu un bon structura y programa dynamico:
E evento a cuminsa cu palabranan di bon bini door di e maestro di ceremonia, sr. Gavril Mansur y despues e discurso di Presidente di Directiva di KvK, sra. Monica Kock.
E prome presentacion a wordo duna door di sr. Martin de Boer, comerciante y Sales Director, EuroParcs Hulanda. Sr. de Boer a conta su experencia como entrepeneur. Honestamente, sr. Martin de Boer a conta cu e tabatin hopi ideanan sublime y lanta diferente compania, pero pa varios motibo e compania no a logra di ta duradero. Na varios ocasion sr. Martin de Boer no tabata exitoso pero a nenga di bandona su soño, y siña di su erornan. Despues di a traha hopi duro a logra di ta exitoso como marketing Director pa Corendon, y mas recien como comercial Director pa EuroParcs.
Siguientemente, sr. Henry van den Berg, Director di ENNIA, a cubri e topico ‘Innovation or Adaptation’. Sr. Van den Berg a indica cu pa tur impresario ta sumamente importante di purba di visualisa e futuro di e compania y con pa adapta procesonan, productonan y bin cu idea innovativo cu ta atrae cliente. Particularmente hendenan jong cu ta pensa “out of the box” y por bin cu ideanan innovativo cu ta fortifica e nivel di resiliencia di un compania.
Publico presente sigur a haya hopi informacion valido y practico pa nan negoshi como tambe real life stories cu por sirbi como learning moments y eye opener pa nos empresarionan local.
Sra. Romilde van Commenee a papia tocante e caracteristicanan di un lider y con bo por mehora liderazgo y crea un team fuerte y exitoso. E la splica cu e strategia pa dirigi un team ta depende na un banda di e caracter di e persona cu mester lidera, y na otro banda na e tipo di hende cu ta forma parti di e team. Cu otro palabra, nos no por copia un strategia exitoso, nos mester desaroya un strategia specifio pa cada team. Pa motibo ey ta sumamente importante pa analisa si e personanan cu ta forma parti di bo team tin nan enfoce mas tanto riba tarea of riba hende, y si nan ta introvert of extrovert.
Por ultimo, Sr. Jacob Brown, empresario y motivational speaker a sa di motiva y anima e sala completo cu su energia halto y positivo compartiendo un storia sumamente interesante tocante empowerment, self believe y con pa percura pa bo propio exito y locual ta stimulabo (whatever drives you). Sr. Jacob Brown tambe a conta cu bida di entrepreneur no ta nada facil, y tras di cada exito tin varios fayo, pero ta importante pa “fail forward” pa por yega na e momento exitoso. Segun Jacob, cada un di nos ta un “Buddha di Oro”, kiermen nos tur tin e posibilidad di luci, pero nos mester busca nos forsa interior pa nos biba den harmonia cu nos mes.
Despues di tur presentacion a duna e publico e oportunidad pa haci pregunta na e oradornan.
Pauze cu network y ambiente musical ameno
Durante e pauze un y tur por a disfruta di algo di come y bebe y tambe probecha e momento pa combersa cu demas persona presente y bishita booth di nos patrocinadonan principal cu tabata decora elegantemente segun nan branding corporativo.
Guitarista, Chris Kross, a comparti algun palabra tocante ‘pasion’ y a señala e importancia di pasion pa locual bo ta haci’ y a presenta un tema musical cu a representa su speech. Despues di esaki su persona a entretene esnan presente cu su musica den un esfera ameno riba escenario.
Presidente di directiva di KvK a clausura e parti oficial cu algun palabra y a gradici cada orador y tur esnan presente pa haci e evento uno exitoso.
En conexion cu e evento KvK, a produci un encuesta pa asina colecta informacion riba e evento anual. Si bo persona tin algun comentario of sugerencia pa sigi engrandece e evento anual di KvK y ta interesa den e encuesta, fabor di manda un e-mail na businessinfo@arubachamber.com of tuma contacto cu e departamento di BIS na telefon 582-1566 ext. 30/35/42. Intencion di KvK ta semper pa brinda informacion y contribui na un miho comercio cu mas oportunidad y exito na Aruba.


text:
Miéntras ku e resultado nan di e diferente urna nan ta bai drentando, Deporte Awe! ta bai proyektá loke nos ta kere e resultado final di elekshon lo ta a base di e urna nan ku drenta. Ta bon pa bo tene na kuenta ku miéntras mas urna drenta mas presis e proyekshon lo ta. Manera ta posibel pa hasi un proyekshon di ken lo gana elekshon Deporte Awe! lo lagabu sa mes ora. Kòrda bon tambe ku esaki ta dependé di kon pèrta e bataya entre e dos partido nan mas grandi ta. Ku kada proyekshon ku Deporte Awe! hasi nos lo publiká e orario huntu kuné. Kòrda keda “refresh” bo página kontinuamente pa bo keda na altura di e último proyekshon nan.
?


text:
ORANJESTAD,Aruba
Finanzas publico, Venezuela y relacionnan den Reino ta algun di e topiconan cu sr. Knops y Minister President sra. mr. Evelyn Wever-Croes a toca durante nan reunion. Pero loke a resalta ta cu e Minister Hulandes a bisa durante su conferencia di prensa cu e ta contento cu e colaboracion cu Gabinete Wever-Croes y cu e maneho di sra. Evelyn Wever-Croes ta positivo.
REACION SR KNOPS
Sr. Knops a duna di conoce cu e ta satisfecho cu e relacion di trabou entre Hulanda y Aruba y tambe cu Gabinete Wever-Croes ta atende cu puntonan di mehoracion na un manera responsabel. Na mes momento sr. Knops a bisa tambe cu e palabracionnan haci na November 2018 cu Hulanda ta wordo logra.
E maneho di e ultimo 2 añanan ta wordo caracterisa como positivo pa sr. Knops y e ta mira cu tin pasonan significante a wordo poni pa yega na finanzas duradero y solido. Y pa loke ta nos economia sr. Knops ta wak cu esaki ta bayendo bon.
MANEHO GABINETE WEVER-CROES
Pa fraccion di MEP e reaccion positivo di sr. Knops no a bin como sorpresa. Na diferente momento nos a trece padilanti con e maneho di sra. Evelyn Wever-Croes ta percura pa saca nos como pais for di e situacion penoso cu Mike Eman a hinca nos aden.
Na 2019 pa di dos biaha e Liderazgo di nos Prome Minister Evelyn Wever-Croes a conduci na e hecho cu pais Aruba a conoce un presupeusto Supletorio “saldo neutral’. Caminda Mike Eman tawata traha presupuestonan ficticio y na fin di aña mester a pidi 444 miyon florin extra, na 2019 e Liderazgo di Evelyn Wever-Croes a conduci cu nos conoce presupuestonan realistico y cu no mester di fondo adicional na fin di aña.
PA CONCLUI
Presupuesto 2020 lo conoce un surplus. Esaki ta marca un era nobo, un era di finanzas saludabel y un era di bon gobernacion. Liderazgo di nos Prome Minister lo conduci na finanzas saludabel, un economia cu ta crece (segun Banco Central), rebaho di nos desempleo (segun rapport di Departamento di Labor) y un turismo cu lo sigui crece na 2020 cu 2.8%. Y ta esaki ta e pasonan significante cu sr. Knops tawata referi na dje.


text:
Diaranson merdia riba e tereno di moomba beach un homber tabata lastra un garoshi cu basta tanki di oxigeno riba dje usa pa un grupo cu ta dive pero un boter a cay y e parto ariba a dal kibra y rementa riba e homber. Debi na e impacto e homber a keda herida y foi tino un rato benta abou. Personanan a cuminsa yuda te ora cu polis y ambulance a yega. Paramedico a cuminsa atende cu e victima di biaha, stabilise na e sitio y a keda transporta pa hospital. Personal di DTI tambe a presenta pa haci nan investigacion y lo tuma e boter den beslag.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Invita bo pareha pa sali bay come na e restaurant preferi di boso dos.
Brasa bo pareha na cas y bise cuanto bo ta stim’e pa tur loke e ta significa den bo bida, gestonan chikito di gratitud y cariño tin balor grandi.
Hende homber haci un cambio, evita sali diabierna atardi cu amigonan, especialmente evita yega cas burachi, bo casa y yiunan lo sinti hopi contento. Pa un cambio yega cas trempan si bo tin yiu pa hunga cu ne, si e famia ta desea invita nan pa sali keiro y come algo.
Sorprende bo pareha, puntr’e kiko e mester pa bo haci na cas p’e cu ta pendiente.
Sali bay cana hunto na un di e partinan di Aruba cu tin area pa cana sea den ora di atardi of mainta.
Sali hunto bay mira pelicula.
Diadomingo anochi lo tin Show di Izaline Calister den cas di Cucltura, probecha tene man di otro y bay mira e obra.
Cabayero cumpra un bouquet di flor pa bo pareha y trec’e cas, pone den un vaas den sala of den camber, e ta haci cas alegre.
Sali hunto cu bo pareha y amigonan bay hunga bowling.
Bay beach hunto pa landa y haci un picnic entre boso dos band’ lama, corda hiba un macuto cu boso frutanan y sandwich, un mat of stoel pa pone ariba e bunita santo blanco di nos lama, mester corda si cu no ta permiti cushina ni BBQ riba nos beachnan, corda tene Aruba y nos beachnan limpi!


text:
Minister Plenipotenciario Suplente mr. Ady Thijsen y esposa Yshel Thijsen-Rasmijn a asisti na e apertura di Black Achievement Month den Internationaal Theater Amsterdam. Tambe presente tabata Minister Plenipotenciario Suplente di St. Maarten Richard Panneflek.
Prome cu e programa e pareha Thijsen a wordo ricibi pa e conocido artista y ex politico John Leerdam. E invitadonan a disfruta di un presentacion di e grupo di baile Siguifin, cu ta un resultado colectivo di un proceso coreografico riba initiative di e coreografo Frances-Senalees Amala Dianor. Conhuntamente cu Alioune Diagne di Senegal, Ladji Koné di Burkina Faso y Naomi Fall di Mali nan ta traha cu nuebe bailarin hoben na un composicion cu na unda aspectonan di indidualismo, cohesion social y diferencia cultural ta forma parti dje.
E Black Achievement Month ta tuma lugar tur aña den luna di oktober. E festival tin como meta pa expone e talento extraordinario di personannan cu tin “roots” Africano y trece esaki bou di atencion di e publico Hulandes.
E potretnan ta cortesia di Arubahuis


text:
Brain Mariano lo no por kore pa 4 aña.
E atleta yu di Kòrsou, Brian Mariano (31) ta di skòrs pa Atletiekunie na Ulanda te ku 6 di febrüari 2020. No ta konosí ki supstansia Mariano a usa. El a aseptá su kastigu i lo no hasi uso di derecho pa apelá. Dia 6 di febrüari último a gara Mariano, durante e kompetensia internashonal na Mondeville, Fransia. Na fin di mei e organisashon di atletismo ulandes a hasi un denunsia na Stichting Instituut Sportrechtspraak, ku ta e instansia ku por duna un veredikto na midí den kasonan di “doping”. Debí ku Mariano a aseptá su kondena, Atletiekunie a disidí pa hala aden nan denunsia kontra e atleta. Mariano lo risibí un kastigu komun, ku sa duna den kasonan di dopahe. E periodo di suspenshon ta balido pa 4 aña ku forsa retroaktivo.


text: Diabierna mainta a drenta informe di un caso di kiebro y ladronicia na e museo na Fort Zoutman, mesora a dirigi un patruya na e sitio. Na yegada di e patruya a bin conpronde cu den oranan di anochi pa madruga ladronnan a kibra drenta horta na e museo. Nan a kibra drenta horta den e cushina como tambe den e museo mes. Polis a presenta y a tuma nota di e ladronicia. A haya un lista di tur locual cu a ser horta, e ladronnan lo a bula den e cura y a drenta horta varios cos pero aparentemente nan lo a ser stroba den nan intento y no a regresa. A sinti falta di cahanan di refresco biña y cerbes, te na e momento cu nos tabata tey no sa si a logra bay cu placa en efectivo of cosnan di valor di e sala di exposion.


text:
…Minister Rhuggenaath a entregá e pareha un rekonosementu…
WILLEMSTAD- 22 di aprel 2016 – Pareha Stone ta bishitando Kòrsou for di aña 1966 kumpliendo e aña aki 50 aña bishitando nos dushi pais Kòrsou. Esaki sigur ta motibu pa Ofisina di Turismo di Kòrsou (CTB) duna rekonosementu na e pareha aki. Pa e okashon spesial aki Minister di Desaroyo Ekonómiko sr. Eugene Rhuggenaath a risibí e famia i a sostené un kombersashon ku nan.
Pareha Stone ta biba na Merka i a konta ku na aña 1966 nan a bishita Kòrsou pa promé biaha riba invitashon di un amigu. Nan ta bishitando Kòrsou por lo ménos un biaha pa aña. Pa nan Kòrsou ta un paraiso, e mihó den e islanan ABC i e lugá di mas bunita na mundu. E loke mas pareha Stone ta gusta hasi ora nan ta na Kòrsou ta práktika nan hòbi faborito kual ta buseo. Nan tin 800 ‘duik’ hasí aki na Kòrsou.
Sra. Stone a konta ku tur ku kier drenta nan famia mester pasa e tèst di Kòrsou. Bo mester ta stima Kòrsou manera nan. Esaki mes ta e motibu ku tantu nan yunan komo nan kasá ta bishitando nos pais regularmente. Por bisa ku 4 generashon di pareha Stone ya kaba konosé Kòrsou. E nietunan ta gusta Kòrsou mashá. Durante e añanan tras di lomba e pareha a introdusí diferente hende na Kòrsou i tur a bishitá nos pais pa mas ku 1 biaha kaba. Nan ta lamentá di no a siña papia papiamentu, pero ainda tin tempu pa esaki. Nan ta gusta partikularmente nos hendenan amabel ku semper ta habrí pa den e idioma di e turista trata na yuda esaki. Minister Rhuggenaath a keda enkantá ku e pareha i nan yunan ku tambe tabata presente. Minister Rhuggenaath a ekspresá su gratitut na e famia pa nan amor inmenso pa Kòrsou i a bisa kon importante e interakshon ku nos hendenan lokal ta i ku esaki ta e turismo ku nos kier promové komo pais. Nos kier kompartí Kòrsou ku nos bishitantenan. Despues di e kombersashon ameno ku famia Stone, Minister Rhuggenaath a hasi entrega di un plakat di rekonosementu i regalo na e pareha i a invitá e famia pa sigui bishitá nos dushi pais Kòrsou.


text:
…10% kresementu den turismo di estadia…WILLEMSTAD – 26 di novèmber 2019 – Ofisina di Turismo di Kòrsou (CTB) ta raportá un bahada leve den kantidat di turista di estadia pa luna di òktober 2019. Un kantidat total di 34.525 turista a keda risibí kual ta 1.137 turista ménos kompará ku aña pasá. Un total di 380.966 turista di estadia a keda registrá te ku luna di òktober 2019, esaki ta 10% kresementu kompará ku aña pasá.
E region for di kual nos ta risibí mayoria turista di estadia kual ta Europa, a krese ku 5% na òktober. For di region Karibe un kresementu di 28% a keda registrá na luna di òktober. E merkado di Nort Amérika a registrá un bahada di 17%, miéntras Sur Amérika a baha ku 30% primordialmente dor ku e frontera ku Venezuela ta será miéntras aña pasá na e mesun temporada aki e tabata habrí. E kresementu registrá for di Europa i region di Karibe por keda atribuí direktamente na e siman di vakashon den luna di òktober, oumento den kantidat di buelo for di Amsterdam i tambe komienso di e servisio di dos buelo pa siman for di Port of Spain ku Caribbean Airlines. For di Hulanda, Kòrsou a risibí 15.708 bishitante ku ta konta pa un kresementu di 5%. E kantidat di turista prosedente di Trinidad & Tobago a dòbel na luna di òktober 2019.
E kantidat total di anochi pa turista a registrá un bahada di 5% na òktober 2019. Total 293 mil anochi a keda registrá. Turistanan for di Europa a keda 202 mil anochi na Kòrsou kual ta un subida di 1% den kantidat di anochi pa turista. Turistanan prosedente di Nort Amérika i di Sur Amérika a keda respektivamente un kantidat di 32 i 36 mil anochi durante luna di òktober. Turistanan prosedente di region Karibe a keda un total di 20 mil anochi na Kòrsou.
Prestashon hotèlnan – CHATA
Sifranan preliminar di òktober 2019 ta indiká ku Kòrsou a registrá un okupashon di hotèl di 66.3%. Kompará ku e mesun luna di e aña anterior (68.5%) esaki ta un bahada di 2.2 punto di porsentahe. E tarifa promedio diario (ADR) a subi ku 3.9% kompará ku 2018, di $138.96 pa $144.35 na 2019. Pa loke ta trata e entrada pa kamber disponibel (RevPAR), sifranan ta indiká un oumento chikitu di 0.6%. E entrada pa kamber disponibel na òktober 2018 tabata $95.15 i na 2019 esaki a subi na $95.69.
Turismo krusero – CPA
E sifranan di òktober 2019 ta mustra ku 21 barku krusero a keda risibí na e puerto na Willemstad kompará ku 20 barku krusero e mesun luna na aña pasá. Esaki ta un subida di 5%. Un total di 47.223 pasahero a keda risibí na òktober 2019, esaki ta 2.426 pasahero (4.9%) ménos ku e mesun luna na 2018. Motibu pa esaki ta un okupashon un tiki mas abou di e barkunan. Luna di òktober ta marka komienso di e temporada haltu di turismo krusero. Ta spera un di kuater kuartal drùk ku kresementu kontinuo kompará ku 2018.
Sifranan yanüari te ku òktober 2019
Turismo di estadia, di yanüari pa òktobera krese ku 10%. Den sifranan apsoluto ta trata di un total di 380 mil turista di estadia.
Turismo krusero, di yanüari pa òktober a krese ku 2%. Den sifranan apsoluto ta trata di un total di 588 mil turista krusero.
E kantidat total di turista ku a bishitá nos país, di yanüari pa òktober a krese ku 5%, den sifranan apsoluto ta trata di 985 mil turista.


text:
Tres hòmber asesiná dilanti di Campo.(foto)
Djadumingu mardugá nèt promé ku kuat'or, sentral di polis a risibí diferente yamada riba un kaso di tiramentu serio ku a tuma lugá riba e lugá di stashoná outo na Campo Alegre. Na yegada di e promé patruya polisial, a bin topa tres hòmber drumí na suela, ku ya no tabata duna señal di bida. Tur tres tabatin perforashon di bala rònt nan kurpa. Dòkter di polis a presentá na e sitio i a konstatá morto di e hòmbernan : Richenelo L.R.Emerencia, nasé 13 di febrüari 1994, Cristen Y.Leonard, nasé 26 di mei 1995 i Irvin M.Rosa nasé 16 di yanüari 1981. Tur tres víktima ta nasé aki na Kòrsou. Na e sitio, personal di e tim forénsiko a konfiská un kantidat grandi di bala. Riba òrdu di fiskal di Ministerio Públiko a konfiská e kurpanan pa mas investigashon.
(klek riba foto pa imagen grandi)
Cristen Leonard (21) Richenelo Emerencia (22)
Irving "Pulung" Rosa (35)


text:
Reda Sosial a start ku e proyekto di plantashon dia 21 di òktober 2022.
Lo bai kuminsá ku e proyekto aki na dos skol:
Kolegio Don Sarto i Kolegio Ellis juliana.
Nos muchanan lo bai haña e les di plantashon pa 2 luna largu, un ora pa siman lès di plantamentu.
E muchanan aki ta bai siña planta diferente simiña. Manera Tomati, Promentòn, Pika, Patia, Bonchi Largu, Yambo i otro berdura mas.
Di e forma aki Reda Sosial, den estrecho koperashon i ku fondonan di Gobièrnu di Kòrsou, ke bai stimulá i konsientisá nos muchanan rònt Kòrsou ku plantamentu ta hopi importante pa nos. For di lokual ku nos kosechá, nos por kome despues tambe.
Tambe Reda Sosial i Gobièrnu di Kòrsou tin plannan pa bai pone na tur skol na Kòrsou un “Greenhouse”, ya asina tur skol por bai kuminsá hasi uso di nan mes “Greenhouse”. Tantu skolnan di Rooms Katholiek Schoolbestuur komo skolnan di DOS.
Esaki ta un proyekto di largu tempu.